title: 2008/979/EB: 2008 m. gruodžio 18 d. Tarybos sprendimas dėl Europos bendrijos ir Šveicarijos Konfederacijos susitarimo, iš dalies keičiančio Europos bendrijos ir Šveicarijos Konfederacijos susitarimo dėl prekybos žemės ūkio produktais 11 priedą, pasirašymo Bendrijos vardu ir laikino taikymo

text:
31.12.2008

               LT

               Europos Sąjungos oficialusis leidinys

               L 352/23

         TARYBOS SPRENDIMAS
   2008 m. gruodžio 18 d.
   dėl Europos bendrijos ir Šveicarijos Konfederacijos susitarimo, iš dalies keičiančio Europos bendrijos ir Šveicarijos Konfederacijos susitarimo dėl prekybos žemės ūkio produktais 11 priedą, pasirašymo Bendrijos vardu ir laikino taikymo
   (2008/979/EB)
   EUROPOS SĄJUNGOS TARYBA,
   atsižvelgdama į Europos bendrijos steigimo sutartį, ypač į jos 37 bei 133 straipsnius ir 152 straipsnio 4 dalies b punktą kartu su 300 straipsnio 2 dalies pirma pastraipa,
   atsižvelgdama į Komisijos pasiūlymą,
   kadangi:

               (1)

               2004 m. spalio 25 d. Taryba įgaliojo Komisiją pradėti derybas su Šveicarijos Konfederacija siekdama atnaujinti ir suderinti Europos bendrijos ir Šveicarijos Konfederacijos susitarimą dėl prekybos žemės ūkio produktais.

               (2)

               Bendrija ir Šveicarijos Konfederacija baigė derybas dėl susitarimo, iš dalies keičiančio minėto susitarimo 11 priedą.

               (3)

               Europos bendrijos ir Šveicarijos Konfederacijos susitarimas, iš dalies keičiantis Europos bendrijos ir Šveicarijos Konfederacijos susitarimo dėl prekybos žemės ūkio produktais 11 priedą, turėtų būti pasirašytas ir laikinai taikomas nuo 2009 m. sausio 1 d., kol bus užbaigtos jo oficialaus sudarymo procedūros,

         NUSPRENDĖ:
   1 straipsnis
   Europos bendrijos ir Šveicarijos Konfederacijos susitarimo, iš dalies keičiančio Europos bendrijos ir Šveicarijos Konfederacijos susitarimo dėl prekybos žemės ūkio produktais 11 priedą, ir jo baigiamojo akto pasirašymas patvirtinamas Bendrijos vardu su sąlyga, kad minėtas susitarimas bus sudarytas.
   Susitarimo tekstas pridedamas prie šio sprendimo.
   2 straipsnis
   Tarybos pirmininkas įgaliojamas paskirti asmenį (-is), įgaliotą (-us) Bendrijos vardu pasirašyti šį susitarimą ir jo baigiamąjį aktą su sąlyga, kad jis bus sudarytas.
   3 straipsnis
   Susitarimas laikinai taikomas nuo 2009 m. sausio 1 d., kol bus užbaigtos jo sudarymui būtinos procedūros, remiantis jo 2 straipsnio nuostatomis.
   4 straipsnis
   Šis sprendimas skelbiamas Europos Sąjungos oficialiajame leidinyje.

      Priimta Briuselyje, 2008 m. gruodžio 18 d.

            Tarybos vardu

            Pirmininkas

         M. BARNIER

   BAIGIAMASIS AKTAS
   Tinkamai įgalioti asmenys, atstovaujantys
   EUROPOS BENDRIJAI
   ir
   ŠVEICARIJOS KONFEDERACIJAI,
   du tūkstančiai aštuntųjų metų gruodžio 23 dieną susitikę Paryžiuje pasirašyti Europos bendrijos ir Šveicarijos Konfederacijos susitarimo, iš dalies keičiančio Europos bendrijos ir Šveicarijos Konfederacijos susitarimo dėl prekybos žemės ūkio produktais 11 priedą, priėmė toliau nurodytą ir prie šio baigiamojo akto pridėtą Šveicarijos deklaraciją:

               —

               Šveicarijos deklaracija dėl mėsos, pagamintos naudojant gyvūnų augimą skatinančius hormonus, importo.

      Съставен в Париж на двадесет и трети декември две хиляди и осма година.
      Hecho en París, el veintitrés de diciembre de dos mil ocho.
      V Paříži dne dvacátého třetího prosince dva tisíce osm.
      Udfærdiget i Paris, den treogtyvende december to tusind og otte
      Geschehen zu Paris am dreiundzwanzigsten Dezember zweitausendacht.
      Sõlmitud kahekümne kolmandal detsembril kahe tuhande kaheksandal aastal Pariisis.
      Έγινε στο Παρίσι, στις είκοσι τρεις Δεκεμβρίου δύο χιλιάδες οκτώ.
      Done at Paris, on the twenty-third day of December in the year two thousand and eight.
      Fait à Paris, le vingt-trois décembre deux mil huit.
      Fatto a Parigi, addì ventitré di dicembre duemilaotto
      Parīzē, divtūkstoš astotā gada divdesmit trešajā decembrī.
      Priimta Paryžiuje du tūkstančiai aštuntųjų metų gruodžio dvidešimt trečią dieną.
      Kelt Párizsban, a kétezer-nyolcadik év december havának huszonharmadik napján.
      Magħmul f'Pariġi, fit-tlieta u għoxrin jum ta' Diċembru elfejn u tmienja.
      Gedaan te Parijs op drieëntwintig december tweeduizendacht.
      Sporządzono w Paryżu dnia dwudziestego trzeciego grudnia dwa tysiące ósmego roku.
      Feito em Paris, aos vinte e três de Dezembro de dois mil e oito.
      Încheiat la Paris, la douăzeci și trei decembrie două mii opt.
      V Paríži dvadsiateho tretieho decembra dvetisícosem
      Sestavljeno v Parizu, triindvajsetega decembra leta dva tisoč osem.
      Tehty Pariisissa kahdentenakymmenentenäkolmantena päivänä joulukuuta vuonna kaksituhattakahdeksan.
      Undertecknat i Paris den tjugotredje december tjugohundraåtta.

         За Европейската общност
         Por la Comunidad Europea
         Za Evropské společenství
         For Det Europæiske Fællesskab
         Für die Europäische Gemeinschaft
         Euroopa Ühenduse nimel
         Για την Ευρωπαϊκή Κοινότητα
         For the European Community
         Pour la Communauté européenne
         Per la Comunità europea
         Eiropas Kopienas vārdā
         Europos bendrijos vārdā
         az Európai Közösség részéről
         Għall-Komunità Ewropea
         Voor de Europese Gemeenschap
         W imieniu Wspólnoty Europejskiej
         Pela Comunidade Europeia
         Pentru Comunitatea Europeană
         Za Európske spoločenstvo
         Za Evropsko skupnost
         Euroopan yhteisön puolesta
         På Europeiska gemenskapens vägnar

         За Конфедерация Швейцария
         Por la Confederación Suiza
         Za Švýcarskou konfederaci
         For Det Schweiziske Forbund
         Für die Schweizerische Eidgenossenschaft
         Šveitsi Konföderatsiooni nimel
         Για την Ελβετική Συνομοσπονδία
         For the Swiss Confederation
         Pour la Confédération suisse
         Per la Confederazione svizzera
         Šveices Konfederācijas vārdā
         Šveicarijos Konfederacijos vardu
         a Svájci Államszövetség részéről
         Għall-Konfederazzjoni Żvizzera
         Voor de Zwitserse Bondsstaat
         W imieniu Konfederacji Szwajcarskiej
         Pela Confederação Suíça
         Pentru Confederația Elvețiană
         Za Švajčiarsku konfederáciu
         Za Švicarsko konfederacijo
         Sveitsin valaliiton puolesta
         På Schweiziska edsförbundets vägnar

   ŠVEICARIJOS DEKLARACIJA
   dėl mėsos, pagamintos naudojant gyvūnų augimą skatinančius hormonus, importo
   Šveicarija pareiškia, kad ji deramai atsižvelgs į galutinį sprendimą, kurį priims Pasaulio prekybos organizacija (PPO), dėl galimybės uždrausti mėsos, pagamintos naudojant gyvūnų augimą skatinančius hormonus, importą ir kad ji atitinkamai peržiūrės savo taisykles, taikomas mėsos, kurios kilmės šalyse nedraudžiama naudoti gyvūnų augimą skatinančių hormonų, importui, prireikus atsižvelgdama į šioje srityje taikomas Bendrijos taisykles.
    ---documentbreak---

               31.12.2008

               LT

               Europos Sąjungos oficialusis leidinys

               L 352/24

         Europos bendrijos ir Šveicarijos Konfederacijos
   SUSITARIMAS,
   iš dalies keičiantis Europos bendrijos ir Šveicarijos Konfederacijos susitarimo dėl prekybos žemės ūkio produktais 11 priedą
   EUROPOS BENDRIJA,
   toliau – Bendrija,
   ir
   ŠVEICARIJOS KONFEDERACIJA,
   toliau – Šveicarija,
   toliau – Šalys,
   kadangi:

               (1)

               1999 m. birželio 21 d. Europos bendrijos ir Šveicarijos Konfederacijos susitarimas dėl prekybos žemės ūkio produktais (toliau – Susitarimas) įsigaliojo 2002 m. birželio 1 d.

               (2)

               Susitarimo 11 priedas (toliau – 11 priedas) yra susijęs su gyvūnų sveikatos ir zootechninėmis priemonėmis, taikomomis prekybai gyvais gyvūnais ir gyvūniniais produktais.

               (3)

               Šveicarija įsipareigojo į savo nacionalinę teisę perkelti 2003 m. gegužės 26 d. Europos Parlamento ir Tarybos reglamento (EB) Nr. 998/2003 dėl gyvūnų sveikatos reikalavimų, taikomų ne komerciniam naminių gyvūnėlių judėjimui, ir iš dalies keičiančio Tarybos direktyvą 92/65/EEB (1) nuostatas. Todėl Šalys turi iš dalies pakeisti Susitarimą, kad būtų atsižvelgta į tai, jog jo taikymo sritis buvo išplėsta įtraukiant nuostatas dėl nekomercinio gyvūnų augintinių judėjimo.

               (4)

               Šveicarija įsipareigojo į savo nacionalinę teisę perkelti 1991 m. liepos 15 d. Tarybos direktyvos Nr. 91/496/EEB, nustatančios gyvūnų, įvežamų į Bendriją iš trečiųjų šalių, veterinarinio patikrinimo organizavimo principus ir iš dalies pakeičiančios Direktyvas 89/662/EEB, 90/425/EEB ir 90/675/EEB (2), 1997 m. gruodžio 18 d. Tarybos direktyvos 97/78/EB, nustatančios principus, reglamentuojančius iš trečiųjų šalių į Bendriją įvežamų produktų veterinarinių patikrinimų organizavimą (3), 2002 m. gruodžio 16 d. Direktyvos 2002/99/EB, nustatančios gyvūnų sveikatos taisykles, reglamentuojančias žmonėms skirtų gyvūninės kilmės produktų gamybą, perdirbimą, paskirstymą ir importą (4), 2004 m. balandžio 29 d. Europos Parlamento ir Tarybos reglamento (EB) Nr. 882/2004 dėl oficialios kontrolės, kuri atliekama siekiant užtikrinti, kad būtų įvertinama, ar laikomasi pašarus ir maistą reglamentuojančių teisės aktų, gyvūnų sveikatos ir gerovės taisyklių (5), nuostatas ir visas priimtas jų įgyvendinimo nuostatas dėl iš trečiųjų šalių į Europos Sąjungą įvežamų produktų patikrinimo, todėl Šalys turi suderinti Susitarimo nuostatas.

               (5)

               Pakeitus atitinkamus teisės aktus reikia keisti ir derinti nuostatas, bet Jungtiniam veterinarijos komitetui tokie įgaliojimai nesuteikti. Todėl reikia atnaujinti ir iš dalies pakeisti Susitarimo 11 priedą,

         SUSITARĖ DĖL ŠIŲ NUOSTATŲ:
   1 straipsnis
   1.   11 priedo 1 straipsnio 1 dalies pabaigoje įrašoma trečia įtrauka:

               „—

               apie nekomercinį gyvūnų augintinių judėjimą.“;

         2.   11 priedo I antraštinės dalies pavadinimas pakeičiamas taip:

      „Prekyba gyvais gyvūnais, jų sperma, kiaušialąstėmis bei embrionais ir nekomercinis gyvūnų augintinių judėjimas“;

   3.   11 priedo I antraštinės dalies 3 straipsnis pakeičiamas taip:

      „3 straipsnis
      Šalys susitaria, kad prekybai gyvais gyvūnais, jų sperma, kiaušialąstėmis bei embrionais ir nekomerciniam gyvūnų augintinių judėjimui taikomi 2 priedėlyje nurodyti teisės aktai. Šie teisės aktai taikomi pagal tame priedėlyje nustatytas specialias taisykles ir procedūras.“;

   4.   11 priedo 15 straipsnis pakeičiamas taip:

      „15 straipsnis
      Gyvūniniai produktai: patikrinimai pasienyje ir mokesčių mokėjimas
      Patikrinimai, susiję su Bendrijos ir Šveicarijos prekyba gyvūniniais produktais, atliekami pagal 10 priedėlio nuostatas.“.

   2 straipsnis
   Šį Susitarimą Šalys ratifikuoja ar jam pritaria pagal savo vidaus procedūras.
   Šalys viena kitai praneša apie šių procedūrų užbaigimą.
   Šis Susitarimas laikinai taikomas nuo 2009 m. sausio 1 d., kol bus užbaigtos tos procedūros.
   Šis Susitarimas įsigalioja kitą dieną po paskutinio pranešimo.
   3 straipsnis
   Šis Susitarimas sudaromas dviem egzemplioriais airių, anglų, bulgarų, čekų, danų, estų, graikų, ispanų, italų, latvių, lenkų, lietuvių, maltiečių, olandų, portugalų, prancūzų, rumunų, slovakų, slovėnų, suomių, švedų, vengrų ir vokiečių kalbomis, visi tekstai yra autentiški.

      Tai patvirtindami šį Susitarimą pasirašė toliau nurodyti įgaliotieji atstovai.
      Съставен в Париж на двадесет и трети декември две хиляди и осма година.
      Hecho en París, el veintitrés de diciembre de dos mil ocho.
      V Paříži dne dvacátého třetího prosince dva tisíce osm.
      Udfærdiget i Paris, den treogtyvende december to tusind og otte
      Geschehen zu Paris am dreiundzwanzigsten Dezember zweitausendacht.
      Sõlmitud kahekümne kolmandal detsembril kahe tuhande kaheksandal aastal Pariisis.
      Έγινε στο Παρίσι, στις είκοσι τρεις Δεκεμβρίου δύο χιλιάδες οκτώ.
      Done at Paris, on the twenty-third day of December in the year two thousand and eight.
      Fait à Paris, le vingt-trois décembre deux mil huit.
      Fatto a Parigi, addì ventitré di dicembre duemilaotto
      Parīzē, divtūkstoš astotā gada divdesmit trešajā decembrī.
      Priimta Paryžiuje du tūkstančiai aštuntųjų metų gruodžio dvidešimt trečią dieną.
      Kelt Párizsban, a kétezer-nyolcadik év december havának huszonharmadik napján.
      Magħmul f'Pariġi, fit-tlieta u għoxrin jum ta' Diċembru elfejn u tmienja.
      Gedaan te Parijs op drieëntwintig december tweeduizendacht.
      Sporządzono w Paryżu dnia dwudziestego trzeciego grudnia dwa tysiące ósmego roku.
      Feito em Paris, aos vinte e três de Dezembro de dois mil e oito.
      Încheiat la Paris, la douăzeci și trei decembrie două mii opt.
      V Paríži dvadsiateho tretieho decembra dvetisícosem
      Sestavljeno v Parizu, triindvajsetega decembra leta dva tisoč osem.
      Tehty Pariisissa kahdentenakymmenentenäkolmantena päivänä joulukuuta vuonna kaksituhattakahdeksan.
      Undertecknat i Paris den tjugotredje december tjugohundraåtta.

         За Европейската общност
         Por la Comunidad Europea
         Za Evropské společenství
         For Det Europæiske Fællesskab
         Für die Europäische Gemeinschaft
         Euroopa Ühenduse nimel
         Για την Ευρωπαϊκή Κοινότητα
         For the European Community
         Pour la Communauté européenne
         Per la Comunità europea
         Eiropas Kopienas vārdā
         Europos bendrijos vārdā
         az Európai Közösség részéről
         Għall-Komunità Ewropea
         Voor de Europese Gemeenschap
         W imieniu Wspólnoty Europejskiej
         Pela Comunidade Europeia
         Pentru Comunitatea Europeană
         Za Európske spoločenstvo
         Za Evropsko skupnost
         Euroopan yhteisön puolesta
         På Europeiska gemenskapens vägnar

         За Конфедерация Швейцария
         Por la Confederación Suiza
         Za Švýcarskou konfederaci
         For Det Schweiziske Forbund
         Für die Schweizerische Eidgenossenschaft
         Šveitsi Konföderatsiooni nimel
         Για την Ελβετική Συνομοσπονδία
         For the Swiss Confederation
         Pour la Confédération suisse
         Per la Confederazione svizzera
         Šveices Konfederācijas vārdā
         Šveicarijos Konfederacijos vardu
         a Svájci Államszövetség részéről
         Għall-Konfederazzjoni Żvizzera
         Voor de Zwitserse Bondsstaat
         W imieniu Konfederacji Szwajcarskiej
         Pela Confederação Suíça
         Pentru Confederația Elvețiană
         Za Švajčiarsku konfederáciu
         Za Švicarsko konfederacijo
         Sveitsin valaliiton puolesta
         På Schweiziska edsförbundets vägnar

      (1)  OL L 146, 2003 6 13, p. 1.

      (2)  OL L 268, 1991 9 24, p. 56.

      (3)  OL L 24, 1998 1 30, p. 9.

      (4)  OL L 18, 2003 1 23, p. 11.

      (5)  OL L 165, 2004 4 30, p. 1.


title: 2007/418/EB: 2007 m. birželio 14 d. Komisijos sprendimas, įkuriantis Europos Sąjungos chemijos pramonės konkurencingumo aukšto lygio grupę

text:
16.6.2007

               LT

               Europos Sąjungos oficialusis leidinys

               L 156/34

      KOMISIJOS SPRENDIMAS

   2007 m. birželio 14 d.
   įkuriantis Europos Sąjungos chemijos pramonės konkurencingumo aukšto lygio grupę
   (2007/418/EB)
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   kadangi:

               (1)

               Sutarties 157 straipsnio 1 dalimi Bendrijai ir valstybėms narėms pavesta užtikrinti, kad būtų sudarytos Bendrijos pramonės konkurencingumui reikalingos sąlygos. Ypač 157 straipsnio 2 dalyje valstybės narės raginamos konsultuotis tarpusavyje bendradarbiaujant su Komisija ir prireikus koordinuoti savo veiksmus. Komisija gali imtis bet kokios naudingos iniciatyvos siekdama paskatinti tokį koordinavimą.

               (2)

               Savo komunikate „Bendrijos Lisabonos programos įgyvendinimas – Politikos nuostatos ES gamybai stiprinti siekiant labiau integruoto požiūrio į pramonės politiką“ (1) Komisija paskelbė apie ketinimą įsteigti Europos chemijos pramonės konkurencingumo aukšto lygio grupę.

               (3)

               Todėl būtina įsteigti Europos chemijos pramonės konkurencingumo ekspertų grupę ir apibrėžti jos užduotis bei struktūrą.

               (4)

               Pagrindinis šios grupės uždavinys turėtų būti atlikti ekonominę ir statistinę greitus cheminių medžiagų sektoriaus struktūrinius pokyčius lemiančių veiksnių bei kitų veiksnių, kurie daro įtaką Europos chemijos pramonės konkurencingumui, analizę. Remdamasi šia analize grupė turėtų parengti specifines šio sektoriaus politikos rekomendacijas, kad būtų stiprinamas chemijos pramonės konkurencingumas vadovaujantis tvarios plėtros tikslu. Kadangi Europos Parlamento ir Tarybos reglamentas (EB) Nr. 1907/2006 (2) (REACH reglamentas) įsigaliojo tik 2007 m. birželio 1 d., o jo pagrindinės nuostatos bus pradėtos taikyti dar po 12 mėnesių, būtų nepriimtina, kad būtų nagrinėjami tiesiogiai su REACH susiję klausimai.

               (5)

               Grupė turėtų būti sudaryta iš Komisijos, valstybių narių, Europos Parlamento ir atitinkamų suinteresuotųjų asmenų, būtent cheminių medžiagų pramonės ir jų naudotojų, atstovų bei pilietinės visuomenės, kurią atstovautų vartotojų organizacijos, profesinės sąjungos, nevyriausybinės organizacijos ir mokslinių tyrimų ir (arba) akademinės įstaigos, atstovų.

               (6)

               Reikėtų numatyti grupės nariams taikomas informacijos atskleidimo taisykles, kurios neprieštarautų Komisijos saugumo taisyklėms, išdėstytoms Komisijos sprendimo 2001/844/EB, EAPB, Euratomas (3) priede.

               (7)

               Grupės narių asmens duomenys turėtų būti tvarkomi pagal 2000 m. gruodžio 18 d. Europos Parlamento ir Tarybos reglamentą (EB) Nr. 45/2001 dėl asmenų apsaugos Bendrijos institucijoms ir įstaigoms tvarkant asmens duomenis ir laisvo tokių duomenų judėjimo (4).

               (8)

               Tikslinga nustatyti šio sprendimo taikymo laikotarpį. Komisija vėliau svarstys jo pratęsimo tikslingumą,

         NUSPRENDĖ:
   1 straipsnis
   Europos Sąjungos chemijos pramonės konkurencingumo aukšto lygio grupė
   Nuo šio sprendimo priėmimo dienos įkuriama Europos Sąjungos chemijos pramonės konkurencingumo aukšto lygio grupė (toliau – grupė).
   2 straipsnis
   Tikslas
   1.   Grupė nagrinės klausimus, kurie lemia Bendrijos chemijos pramonės konkurencingumą. Visų pirma jos uždaviniai yra:

               a)

               atlikti ekonominę ir statistinę chemijos pramonės struktūrinius pokyčius lemiančių veiksnių bei kitų veiksnių, kurie daro įtaką Europos chemijos pramonės konkurencingumui, analizę;

               b)

               padėti Komisijai su chemijos pramonės konkurencingumu susijusiais klausimais;

               c)

               parengti specifines šio sektoriaus politikos rekomendacijas, skirtas politikos formuotojams Bendrijos ir nacionaliniu lygiais, pramonei ir pilietinės visuomenės organizacijoms.

         2.   Grupė nesvarstys klausimų, tiesiogiai susijusių su Reglamentu (EB) Nr. 1907/2006 (REACH reglamentu), ir nevertins jo veikimo.
   3 straipsnis
   Konsultacijos
   1.   Komisija gali konsultuotis su grupe bet kokiu su ES chemijos pramonės konkurencingumu susijusiu klausimu.
   2.   Sprendžiant tam tikrus klausimus, grupės pirmininkas gali patarti Komisijai, kad reikėtų konsultuotis su grupe.
   4 straipsnis
   Narystė – skyrimas
   1.   Grupės narius skiria Komisija iš aukšto lygio specialistų, kompetentingų ir turinčių atsakomybę su Europos chemijos pramonės konkurencingumu susijusiose srityse.
   2.   Grupė sudaroma iš Komisijos, Europos Parlamento, valstybių narių, gamintojų ir pilietinės visuomenės atstovų, o narių skaičius neviršija 31.
   3.   Nariai skiriami atsižvelgiant į jų asmeninę kompetenciją. Kiekvienas grupės narys skiria asmeninį atstovą į parengiamąjį pogrupį (toliau – „šerpų“ pogrupis).
   4.   Nariai skiriami 2 metų atnaujinamai kadencijai ir lieka nariais tol, kol jie pakeičiami pagal 5 dalies nuostatas arba baigiasi jų kadencija.
   5.   Nariai gali būti pakeisti kitais nariais likusiam kadencijos laikui bet kuriuo iš šių atvejų:

               a)

               kai narys atsistatydina;

               b)

               kai narys nebegali veiksmingai dalyvauti grupės svarstymuose;

               c)

               kai narys neatitinka Sutarties 287 straipsnio.

         6.   Narių vardai ir pavardės skelbiami Įmonių ir pramonės generalinio direktorato interneto tinklavietėje. Narių vardai ir pavardės renkami, tvarkomi ir skelbiami pagal Reglamento (EB) Nr. 45/2001 nuostatas.
   5 straipsnis
   Darbas
   1.   Grupei pirmininkauja Komisija.
   2.   „Šerpų“ pogrupis parengia diskusijas, pozicijų dokumentus ir rekomendacijas imtis tam tikrų veiksmų ir (arba) politikos priemonių, kuriuos grupė rekomenduoja; ji dirbs glaudžiai bendradarbiaudama su Komisijos tarnybomis siekdama parengti grupės posėdžius.
   3.   Komisijai leidus, grupė gali sudaryti pogrupius, kuriems pavedama nagrinėti specifinius klausimus pagal grupės nustatytas veiklos sąlygas. Įvykdžius užduotį, pogrupių veikla iš karto nutraukiama.
   4.   Komisijos atstovas gali prašyti ekspertų arba stebėtojų, kompetentingų tam tikru darbotvarkėje numatytu klausimu, dalyvauti grupės darbe arba pogrupio ir ad hoc grupių svarstymuose ar darbe, jei, Komisijos nuomone, tai yra būtina arba naudinga.
   5.   Dalyvaujant grupės, ad hoc grupės arba pogrupio svarstymuose ar darbe gauta informacija neatskleidžiama, jei Komisija mano, kad ji yra konfidencialaus pobūdžio.
   6.   Grupė, „šerpų“ pogrupis ir kiti pogrupiai paprastai renkasi Komisijos patalpose, laikydamiesi jos nustatytos tvarkos ir tvarkaraščio. Komisija teikia sekretoriato paslaugas. Grupės ir jos pogrupių posėdžiuose gali dalyvauti kiti suinteresuoti Komisijos pareigūnai.
   7.   Vadovaudamasi standartinėmis Komisijos priimtomis darbo tvarkos taisyklėmis, grupė priima savo darbo tvarkos taisykles.
   8.   Komisija gali skelbti arba įkelti į interneto tinklavietę visas grupės sudarytas santraukas, išvadas ar dalines išvadas arba darbinius dokumentus atitinkamo dokumento originalo kalba. Procedūriniai dokumentai ir tarpinės ataskaitos bus skelbiamos specialioje interneto svetainėje. Galutinė ataskaita bus skelbiama netrukus po paskutinio grupės posėdžio.
   6 straipsnis
   Išlaidų apmokėjimas
   Komisija apmoka grupės, „šerpų“ pogrupio narių, ekspertų ir stebėtojų kelionės ir prireikus gyvenimo išlaidas, susijusias su jų dalyvavimu grupės veikloje, vadovaudamasi Komisijos taisyklėmis dėl išorės ekspertų išlaidų kompensavimo.
   Grupės, „šerpų“ pogrupio nariams, kitiems ekspertams ir stebėtojams už jų teikiamas paslaugas neatlyginama.
   Posėdžių išlaidos apmokamos neviršijant metinio biudžeto, kurį grupei skiria atsakingas Komisijos departamentas.
   7 straipsnis
   Taikymas
   Šis sprendimas taikomas dvejus metus nuo jo priėmimo dienos.

      Priimta Briuselyje, 2007 m. birželio 14 d.

            Komisijos vardu

         Günter VERHEUGEN

            Pirmininko pavaduotojas

      (1)  COM(2005) 474, 2005 m. spalio mėn.

      (2)  OL L 396, 2006 12 30, p. 1. Pataisyta OL L 136, 2007 5 29, p. 3.

      (3)  OL L 317, 2001 12 3, p. 1. Sprendimas su paskutiniais pakeitimais, padarytais Sprendimu 2006/548/EB, Euratomas (OL L 215, 2006 8 5, p. 38).

      (4)  OL L 8, 2001 1 12, p. 1.


title: 2016 m. liepos 12 d. Tarybos sprendimas, kuriuo atnaujinama Europos profesinio mokymo plėtros centro valdančiosios tarybos sudėtis

text:
26.7.2016

               LT

               Europos Sąjungos oficialusis leidinys

               C 271/2

         TARYBOS SPRENDIMAS
   2016 m. liepos 12 d.
   kuriuo atnaujinama Europos profesinio mokymo plėtros centro valdančiosios tarybos sudėtis
   (2016/C 271/02)
   EUROPOS SĄJUNGOS TARYBA,
   atsižvelgdama į 1975 m. vasario 10 d. Tarybos reglamentą (EEB) Nr. 337/75 dėl Europos profesinio mokymo plėtros centro įsteigimo, ypač į jo 4 straipsnį (1),
   atsižvelgdama į Graikijos Vyriausybės pasiūlytą kandidatūrą,
   kadangi:

               (1)

               2015 m. liepos 14 d. (2) ir 2015 m. rugsėjo 14 d. (3) sprendimais Taryba paskyrė Europos profesinio mokymo plėtros centro valdančiosios tarybos narius laikotarpiui nuo 2015 m. rugsėjo 18 d. iki 2018 m. rugsėjo 17 d.;

               (2)

               atsistatydinus Dimitrios CHASAPIS tapo laisva Centro valdančiosios tarybos Vyriausybių atstovų kategorijos Graikijai atstovaujančio nario vieta;

               (3)

               pirmiau minėto Centro valdančiosios tarybos nariai turėtų būti paskirti likusiam dabartinės kadencijos laikui iki 2018 m. rugsėjo 17 d.,

         PRIĖMĖ ŠĮ SPRENDIMĄ:
   1 straipsnis
   Likusiam kadencijos laikui iki 2018 m. rugsėjo 17 d. Europos profesinio mokymo plėtros centro valdančiosios tarybos nariu skiriamas šis asmuo:
   VYRIAUSYBIŲ ATSTOVAI:

               GRAIKIJA

               Pafsanias PAPAGEORGIOU

         2 straipsnis
   Šis sprendimas informaciniais tikslais skelbiamas Europos Sąjungos oficialiajame leidinyje.

      Priimta Briuselyje 2016 m. liepos 12 d.

            Tarybos vardu

            Pirmininkas

         P. KAŽIMÍR

      (1)  OL L 39, 1975 2 13, p. 1.

      (2)  OL C 232, 2015 7 16, p. 2.

      (3)  OL C 305, 2015 9 16, p. 2.


title: 2015 m. spalio 20 d. Politinio ir saugumo komiteto sprendimas (BUSP) 2015/1916 dėl Europos Sąjungos BSGP misijos Malyje (EUCAP Sahel Mali) Prisidedančiųjų valstybių komiteto įsteigimo (EUCAP Sahel Mali/3/2015)

text:
24.10.2015

               LT

               Europos Sąjungos oficialusis leidinys

               L 280/28

         POLITINIO IR SAUGUMO KOMITETO SPRENDIMAS (BUSP) 2015/1916
   2015 m. spalio 20 d.
   dėl Europos Sąjungos BSGP misijos Malyje (EUCAP Sahel Mali) Prisidedančiųjų valstybių komiteto įsteigimo (EUCAP Sahel Mali/3/2015)
   POLITINIS IR SAUGUMO KOMITETAS,
   atsižvelgdamas į Europos Sąjungos sutartį, ypač į jos 38 straipsnio trečią pastraipą,
   atsižvelgdamas į 2014 m. balandžio 15 d. Tarybos sprendimą 2014/219/BUSP dėl Europos Sąjungos BSGP misijos Malyje (EUCAP Sahel Mali) (1),
   kadangi:

               (1)

               pagal Sprendimo 2014/219/BUSP 10 straipsnio 3 dalį Taryba įgaliojo Politinį ir saugumo komitetą (toliau – PSK) priimti atitinkamus sprendimus dėl EUCAP Sahel Mali Prisidedančiųjų valstybių komiteto (toliau – Komitetas) įsteigimo;

               (2)

               2001 m. birželio 15 ir 16 d. Geteborgo Europos Vadovų Tarybos išvadose nustatytos trečiųjų valstybių įnašų į policijos misijas gairės ir tvarka. 2002 m. gruodžio 10 d. Taryba patvirtino dokumentą „Konsultacijos dėl valstybių, kurios nėra ES narės, įnašo į ES civilinio krizių valdymo operacijas ir jo sąlygos“, kuriame toliau buvo plėtojama trečiųjų valstybių dalyvavimo civilinio krizių valdymo operacijose tvarka, įskaitant Komiteto įsteigimą;

               (3)

               Komitetas turėtų būti forumas, skirtas visoms su EUCAP Sahel Mali valdymu susijusioms problemoms aptarti su prisidedančiosiomis trečiosiomis valstybėmis. PSK, kuris vykdo EUCAP Sahel Mali politinę kontrolę ir jai strategiškai vadovauja, turėtų atsižvelgti į Komiteto pareikštas nuomones,

         PRIĖMĖ ŠĮ SPRENDIMĄ:
   1 straipsnis
   Įsteigimas
   1.   Įsteigiamas Europos Sąjungos BSGP misijos Malyje (EUCAP Sahel Mali) Prisidedančiųjų valstybių komitetas (toliau – Komitetas).
   2.   Komiteto kompetencija nustatyta dokumente „Konsultacijos dėl valstybių, kurios nėra ES narės, įnašo į ES civilinio krizių valdymo operacijas ir jo sąlygos“.
   2 straipsnis
   Sudėtis
   1.   Komiteto nariai yra:

               a)

               visų valstybių narių atstovai ir

               b)

               EUCAP Sahel Mali dalyvaujančių ir įnašus suteikiančių trečiųjų valstybių atstovai.

         2.   Komiteto posėdžiuose taip pat gali dalyvauti Europos Komisijos atstovas.
   3 straipsnis
   Misijos vadovo teikiama informacija
   Misijos vadovas reguliariai siunčia informaciją Komitetui.
   4 straipsnis
   Pirmininkas
   Komitetui pirmininkauja Sąjungos vyriausiasis įgaliotinis užsienio reikalams ir saugumo politikai arba jo atstovas.
   5 straipsnis
   Posėdžiai
   1.   Pirmininkas reguliariai šaukia Komiteto posėdžius. Susiklosčius tam tikroms aplinkybėms, pirmininko iniciatyva arba nario prašymu gali būti šaukiami neeiliniai posėdžiai.
   2.   Pirmininkas iš anksto išplatina preliminarią posėdžio darbotvarkę ir su posėdžiu susijusius dokumentus. Pirmininkas yra atsakingas už Komitete vykusių diskusijų rezultatų pateikimą PSK.
   6 straipsnis
   Konfidencialumas
   1.   Komiteto posėdžiams ir veiklai pagal Tarybos sprendimą 2013/488/ES (2) taikomos Tarybos saugumo taisyklės. Visų pirma atstovai Komitete turi turėti reikiamus patikimumo pažymėjimus.
   2.   Komitete vykstantiems svarstymams taikoma profesinės paslapties pareiga, išskyrus atvejus, kai Komitetas vieningai nusprendžia kitaip.
   7 straipsnis
   Įsigaliojimas
   Šis sprendimas įsigalioja jo priėmimo dieną.

      Priimta Briuselyje 2015 m. spalio 20 d.

            Politinio ir saugumo komiteto vardu

            Pirmininkas

         W. STEVENS

      (1)  OL L 113, 2014 4 16, p. 21.

      (2)  2013 m. rugsėjo 23 d. Tarybos sprendimas 2013/488/ES dėl ES įslaptintos informacijos apsaugai užtikrinti skirtų saugumo taisyklių (OL L 274, 2013 10 15, p. 1).


title: 2009 m. birželio 15 d. Tarybos sprendimas dėl Regionų komiteto Ispanijai atstovaujančio nario ir Ispanijai atstovaujančio pakaitinio nario skyrimo

text:
17.6.2009

               LT

               Europos Sąjungos oficialusis leidinys

               C 137/2

      TARYBOS SPRENDIMAS

   2009 m. birželio 15 d.
   dėl Regionų komiteto Ispanijai atstovaujančio nario ir Ispanijai atstovaujančio pakaitinio nario skyrimo
   2009/C 137/02
   EUROPOS SĄJUNGOS TARYBA,
   atsižvelgdama į Europos bendrijos steigimo sutartį, ypač į jos 263 straipsnį,
   atsižvelgdama į Ispanijos Vyriausybės pasiūlymą,
   kadangi:

               (1)

               2006 m. sausio 24 d. Taryba priėmė sprendimą 2006/116/EB dėl Regionų komiteto narių ir pakaitinių narių skyrimo laikotarpiui nuo 2006 m. sausio 26 d. iki 2010 m. sausio 25 d. (1).

               (2)

               Pasibaigus Emilio PÉREZ TOURIŇO įgaliojimams tapo laisva Regionų komiteto nario vieta. Pasibaigus Julio César FERNÁNDEZ MATO įgaliojimams tapo laisva Regionų komiteto pakaitinio nario vieta,

         NUSPRENDĖ:
   1 straipsnis
   Likusiam kadencijos laikui – iki 2010 m. sausio 25 d., į Regionų komitetą skiriami:

               a)

               nariu:

                           —

                           Alberto NUŇEZ FEIJOO, Presidente de la Xunta de Galicia, Galicia

                     ir

               b)

               pakaitiniu nariu:

                           —

                           Jesús GAMALLO ALLER, Director General de Relaciones Exteriores y con la Unión Europea, Galicia.

         2 straipsnis
   Šis sprendimas įsigalioja jo priėmimo dieną.

      Priimta Liuksemburge, 2009 m. birželio 15 d.

            Tarybos vardu

            Pirmininkas

         J. ŠEBESTA

      (1)  OL L 56, 2006 2 25, p. 75.


title: 2009/433/EB: 2009 m. gegužės 5 d. Tarybos sprendimas dėl Europos bendrijos prisijungimo prie Jungtinių Tautų Europos ekonomikos komisijos reglamento Nr. 61 dėl komercinių transporto priemonių patvirtinimo, atsižvelgiant į jų išorines iškyšas prieš galinę kabinos plokštę, suvienodintų nuostatų

text:
9.6.2009

               LT

               Europos Sąjungos oficialusis leidinys

               L 144/24

      TARYBOS SPRENDIMAS

   2009 m. gegužės 5 d.
   dėl Europos bendrijos prisijungimo prie Jungtinių Tautų Europos ekonomikos komisijos reglamento Nr. 61 dėl komercinių transporto priemonių patvirtinimo, atsižvelgiant į jų išorines iškyšas prieš galinę kabinos plokštę, suvienodintų nuostatų
   (2009/433/EB)
   EUROPOS SĄJUNGOS TARYBA,
   atsižvelgdama į Europos bendrijos steigimo sutartį,
   atsižvelgdama į 1997 m. lapkričio 27 d. Tarybos sprendimą 97/836/EB dėl Europos bendrijos prisijungimo prie Jungtinių Tautų Europos ekonominės komisijos susitarimo dėl suvienodintų techninių normų priėmimo ratinėms transporto priemonėms, įrangai ir dalims, kurios gali būti montuojamos ir (arba) naudojamos ratinėse transporto priemonėse, ir pagal tas normas suteiktų patvirtinimų abipusio pripažinimo sąlygų (pataisytas 1958 m. susitarimas) (1), ypač į jo 3 straipsnio 3 dalį ir 4 straipsnio 2 dalies antrą įtrauką,
   atsižvelgdama į Komisijos pasiūlymą,
   atsižvelgdama į Europos Parlamento pritarimą,
   kadangi:

               (1)

               Jungtinių Tautų Europos ekonomikos komisijos reglamento Nr. 61 dėl komercinių transporto priemonių patvirtinimo, atsižvelgiant į jų išorines iškyšas prieš galinę kabinos plokštę, suvienodintų nuostatų (toliau – Reglamentas Nr. 61) standartiniais reikalavimais siekiama pašalinti technines kliūtis Susitariančiųjų Šalių prekybai motorinėmis transporto priemonėmis bei užtikrinti, kad tokios transporto priemonės suteiktų aukšto lygio saugą ir apsaugą.

               (2)

               Susitariančiosioms Šalims buvo pranešta apie Reglamentą Nr. 61 ir jis, kaip prie pataisyto 1958 m. susitarimo pridėtas reglamentas, įsigaliojo visų Susitariančiųjų Šalių, kurios iki jame nurodytos datos ar datų oficialiai nepareiškė nesutikimo, atžvilgiu.

               (3)

               Reglamentas Nr. 61 turėtų būti įtrauktas į motorinėms transporto priemonėms taikomą patvirtinimo sistemą ir taip papildyti Bendrijoje galiojančius teisės aktus,

         NUSPRENDĖ:
   1 straipsnis
   1.   Europos bendrija prisijungia prie Jungtinių Tautų Europos ekonomikos komisijos reglamento Nr. 61 dėl komercinių transporto priemonių patvirtinimo, atsižvelgiant į jų išorines iškyšas prieš galinę kabinos plokštę, suvienodintų nuostatų.
   2.   Reglamento tekstas pridedamas prie šio sprendimo (2).
   2 straipsnis
   Vadovaujantis 2007 m. rugsėjo 5 d. Europos Parlamento ir Tarybos direktyvos 2007/46/EB, nustatančios motorinių transporto priemonių ir jų priekabų bei tokioms transporto priemonėms skirtų sistemų, sudėtinių dalių ir atskirų techninių mazgų patvirtinimo pagrindus (3) 35 ir 36 straipsnių nuostatomis, pripažįstama, kad Jungtinių Tautų Europos ekonomikos komisijos reglamento Nr. 61 ir 1992 m. gruodžio 17 d. Tarybos direktyvos 92/114/EEB dėl prieš N kategorijos motorinių transporto priemonių galinę kabinos plokštę esančių išorinių iškyšų (4) reikalavimai yra lygiaverčiai.

      Priimta Briuselyje 2009 m. gegužės 5 d.

            Tarybos vardu

            Pirmininkas

         M. KALOUSEK

      (1)  OL L 346, 1997 12 17, p. 78.

      (2)  Šis reglamentas bus paskelbtas viename iš būsimų Oficialiojo leidinio numerių.

      (3)  OL L 263, 2007 10 9, p. 1.

      (4)  OL L 409, 1992 12 31, p. 17.


title: 2009/448/EB: 2009 m. gegužės 28 d. Tarybos sprendimas, iš dalies keičiantis Sprendimo 1999/70/EB dėl nacionalinių centrinių bankų išorės auditorių nuostatas dėl De Nederlandsche Bank išorės auditoriaus

text:
12.6.2009

               LT

               Europos Sąjungos oficialusis leidinys

               L 149/64

      TARYBOS SPRENDIMAS

   2009 m. gegužės 28 d.
   iš dalies keičiantis Sprendimo 1999/70/EB dėl nacionalinių centrinių bankų išorės auditorių nuostatas dėl De Nederlandsche Bank išorės auditoriaus
   (2009/448/EB)
   EUROPOS SĄJUNGOS TARYBA,
   atsižvelgdama į Protokolą dėl Europos centrinių bankų sistemos ir Europos centrinio banko statuto, pridėtą prie Europos bendrijos steigimo sutarties, ypač į jo 27 straipsnio 1 dalį,
   atsižvelgdama į 2009 m. balandžio 3 d. Europos centrinio banko rekomendaciją ECB/2009/8, skirtą Europos Sąjungos Tarybai, dėl De Nederlandsche Bank išorės auditoriaus (1),
   kadangi:

               (1)

               Europos centrinio banko (ECB) ir Eurosistemos nacionalinių centrinių bankų sąskaitų auditą turi atlikti nepriklausomi išorės auditoriai, kuriuos rekomenduoja ECB valdančioji taryba ir tvirtina Europos Sąjungos Taryba.

               (2)

               2005 m. liepos 12 d. Josephus Andreas Nijhuis, registruotas auditorius ir PricewaterhouseCoopers Accountants N.V. valdybos pirmininkas, veikiantis savo vardu, buvo paskirtas De Nederlandsche Bank išorės auditoriumi nuo 2005 finansinių metų neribotam laikotarpiui, kiekvienais metais patvirtinant jo paskyrimą.

               (3)

               J. A. Nijhuis atsistatydinus iš PricewaterhouseCoopers Accountants N.V. nuo 2008 m. spalio 1 d., būtina paskirti naują auditorių.

               (4)

                  De Nederlandsche Bank pasirinko PricewaterhouseCoopers Accountants N.V. savo išorės auditoriumi 2008–2011 finansiniams metams.

               (5)

               ECB valdančioji taryba rekomendavo, kad PricewaterhouseCoopers Accountants N.V. būtų skirtas De Nederlandsche Bank išorės auditoriumi 2008–2011 finansiniams metams.

               (6)

               Reikėtų vadovautis ECB valdančiosios tarybos rekomendacija ir atitinkamai iš dalies pakeisti Sprendimą 1999/70/EB (2),

         NUSPRENDĖ:
   1 straipsnis
   Sprendimo 1999/70/EB 1 straipsnio 8 dalis pakeičiama taip:

      „8.   PricewaterhouseCoopers Accountants N.V. skiriamas De Nederlandsche Bank išorės auditoriumi 2008–2011 finansiniams metams.“.

   2 straipsnis
   Apie šį sprendimą pranešama ECB.
   3 straipsnis
   Šis sprendimas skelbiamas Europos Sąjungos oficialiajame leidinyje.

      Priimta Briuselyje, 2009 m. gegužės 28 d.

            Tarybos vardu

            Pirmininkas

         V. TOŠOVSKÝ

      (1)  OL C 93, 2009 4 22, p. 1.

      (2)  OL L 22, 1999 1 29, p. 69.


title: 2004 m. balandžio 26 d. Tarybos sprendimas, iš dalies keičiantis Sprendimą 2002/668/Euratomas patikslinant finansinę orientacinę sumą, kad būtų atsižvelgta į Europos Sąjungos plėtrą

text:
Svarbus teisinis pranešimas

|

32004D0444

Oficialusis leidinys L 127 , 29/04/2004 p. 0112 - 0113

		Tarybos sprendimas2004 m. balandžio 26 d.iš dalies keičiantis Sprendimą 2002/668/Euratomas patikslinant finansinę orientacinę sumą, kad būtų atsižvelgta į Europos Sąjungos plėtrą(2004/444/Euratomas)EUROPOS SĄJUNGOS TARYBA,atsižvelgdama į Europos atominės energijos bendrijos steigimo sutartį, ypač į jos 7 straipsnį,atsižvelgdama į Komisijos pasiūlymą,atsižvelgdama į Europos Parlamento nuomonę [1],kadangi:(1) Norint atsižvelgti į Europos Sąjungos plėtrą, turėtų būti patikslinta finansinė orientacinė suma, nustatyta 2002 m. birželio 3 d. Tarybos sprendime 2002/668/Euratomas dėl Europos atominės energijos bendrijos (Euratomas) šeštosios pamatinės branduolinių tyrimų ir mokymo veiklos programos, prisidedančios prie Europos mokslinių tyrimų erdvės kūrimo (2002–2006 m.) [2].(2) Pamatinės programos finansinė orientacinė suma turėtų būti padidinta, ir papildomi asignavimai turėtų būti paskirstyti linijiniu būdu įvairioms pamatinės programos veiklos rūšims; linijinis principas visų pamatinės programos veiklos rūšių įgyvendinimui taip pat turėtų būti taikomas, laikantis Sprendimo 2002/668/Euratomas 4 straipsnio,NUSPRENDĖ:Vienintelis straipsnisSprendimas 2002/668/Euratomas iš dalies keičiamas taip:1. 2 straipsnio 1 dalis pakeičiama taip:"1. Finansinė orientacinė suma šeštosios pamatinės programos įgyvendinimui laikotarpiu nuo 2002 m. iki 2006 m. yra 1352 milijonai eurų. Kiekvienai veiklos rūšiai skirta proporcinga dalis yra nustatyta II priede."2. II priedas yra pakeičiamas šio sprendimo priedo tekstu.Priimta Liuksemburge, 2004 m. balandžio 26 d.Tarybos varduPirmininkasJ. Walsh[1] Nuomonė pareikšta 2004 m. kovo 9 d. (dar nepaskelbta Oficialiajame leidinyje).[2] OL L 232, 2002 8 29, p. 34.--------------------------------------------------PRIEDAS"II PRIEDASDIDŽIAUSIA BENDRA SUMA, ATITINKAMOS DALYS IR ORIENTACINIS SUSKIRSTYMAS(milijonais eurų) |1.Mokslinių tyrimų prioritetinės teminės sritys | | 978 |1.1.Valdoma termobranduolinė sintezė | 824 | |1.2.Radioaktyvių atliekų tvarkymas | 99 | |1.3.Apsauga nuo spinduliuotės | 55 | |2.Kita veikla branduolinių technologijų ir saugos srityje | 55 |3.Jungtinio mokslinių tyrimų centro (angl. Joint Reserch Centre, toliau – JRC) branduolinė veikla | 319 |Iš viso | 1352 |"--------------------------------------------------


title: 1997 m. gegužės 21 d. Tarybos sprendimas dėl Europos bendrijos ir Jungtinių Amerikos Valstijų susitarimo dėl pirmtakų ir cheminių medžiagų, dažnai naudojamų neteisėtai narkotikų ar psichotropinių medžiagų gamybai, sudarymo

text:
Svarbus teisinis pranešimas

|

31997D0389

Oficialusis leidinys L 164 , 21/06/1997 p. 0022 - 0023

		Tarybos sprendimas1997 m. gegužės 21 d.dėl Europos bendrijos ir Jungtinių Amerikos Valstijų susitarimo dėl pirmtakų ir cheminių medžiagų, dažnai naudojamų neteisėtai narkotikų ar psichotropinių medžiagų gamybai, sudarymo(97/389/EB)EUROPOS SĄJUNGOS TARYBA,atsižvelgdama į Europos bendrijos steigimo sutartį, ypač į jos 113 straipsnį kartu su 228 straipsnio 2 dalies pirmuoju sakiniu ir 228 straipsnio 4 dalimi,atsižvelgdama į Komisijos pasiūlymą,kadangi 1995 m. rugsėjo 25 d. Taryba įgaliojo Komisiją Bendrijos vardu derėtis dėl susitarimų su AVO valstybėmis narėmis dėl narkotikų pirmtakų ir cheminių medžiagų kontrolės;kadangi susitarimo dėl narkotikų pirmtakų, kuris apimtų konkretų pasirengimo gabenimui konsultacinį mechanizmą, sudarymas Transatlantinėje darbotvarkėje numatytas kaip vienas EB ir JAV santykių prioritetų;kadangi Komisija, remdamasi šiuo įgaliojimu ir vadovaudamasi Transatlantinės darbotvarkės nuostatomis, 1997 m. balandžio 11 d. baigė derybas su Jungtinėmis Amerikos Valstijomis;kadangi reikėtų, kad Taryba įgaliotų Komisiją pasikonsultuoti su specialiuoju Tarybos paskirtu komitetu ir Bendrijos vardu patvirtinti pataisas, jeigu Susitarime numatyta, kad jas tvirtina Jungtinė tolesnės veiklos grupė; kadangi remiantis šiuo įgaliojimu bus tvirtinamos tik Susitarimo priedų pataisos, susijusios su medžiagomis, kurioms jau taikomi Bendrijos teisės aktai dėl narkotikų pirmtakų ir cheminių medžiagų;kadangi šis Susitarimas turėtų būti patvirtintas,NUSPRENDĖ:1 straipsnisBendrijos vardu patvirtinamas Europos bendrijos ir Jungtinių Amerikos Valstijų susitarimas dėl pirmtakų ir cheminių medžiagų, dažnai naudojamų neteisėtai narkotikų ar psichotropinių medžiagų gamybai.Susitarimo tekstas pridedamas prie šio sprendimo.2 straipsnis1. Bendrijai Jungtinėje tolesnės veiklos grupėje, numatytoje Susitarimo 11 straipsnyje, atstovauja Komisija, kuriai padeda valstybių narių atstovai.2. Komisija įgaliojama Bendrijos vardu patvirtinti Susitarimo priedų pataisas, kurias priėmė Jungtinė tolesnės veiklos grupė minėto Susitarimo 12 straipsnyje nustatyta tvarka.Šią užduotį atlikti Komisijai padeda Tarybos paskirtas specialusis komitetas.3. Straipsnio 2 dalyje minimas įgaliojimas taikomas tik toms medžiagomis, kurioms jau taikomi atitinkami Bendrijos teisės aktai dėl narkotikų pirmtakų ir cheminių medžiagų.3 straipsnisTarybos pirmininkas įgaliojamas skirti asmenį, įgaliotą pasirašyti Susitarimą siekiant įpareigoti Bendriją [1].Šis sprendimas skelbiamas Europos Bendrijų oficialiajame leidinyje.Priimta Briuselyje, 1997 m. gegužės 21 d.Tarybos varduPirmininkasM. Patijn[1] Žr. šio Oficialiojo leidinio 35 psl.--------------------------------------------------


title: 2003 m. balandžio 8 d. Tarybos Sprendimas dėl Jungtinių Amerikos Valstijų Vyriausybės ir Europos bendrijos susitarimo dėl energiją taupančios raštinės įrangos ženklinimo programų koordinavimo sudarymo Bendrijos vardu

text:
Svarbus teisinis pranešimas

|

32003D0269

Oficialusis leidinys L 099 , 17/04/2003 p. 0047 - 0048

		Tarybos Sprendimas2003 m. balandžio 8 d.dėl Jungtinių Amerikos Valstijų Vyriausybės ir Europos bendrijos susitarimo dėl energiją taupančios raštinės įrangos ženklinimo programų koordinavimo sudarymo Bendrijos vardu(2003/269/EB)EUROPOS SĄJUNGOS TARYBA,atsižvelgdama į Europos bendrijos steigimo sutartį, ypač į jos 133 straipsnį, kartu su 300 straipsnio 3 dalimi,atsižvelgdama į Komisijos pasiūlymą [1],atsižvelgdama į Europos Parlamento nuomonę,kadangi:(1) Turi būti atliktos atitinkamos Bendrijos vidaus procedūros, siekiant užtikrinti tinkamą 2000 m. gruodžio 19 d. Vašingtone pasirašyto Jungtinių Amerikos Valstijų Vyriausybės ir Europos bendrijos susitarimo dėl ženklinimo energijos taupymo ženklu programų koordinavimo [2] taikymą. Būtina įgalioti Komisiją, kuriai padėtų Tarybos specialiai sudarytas komitetas, atlikti tam tikrus techninius susitarimo pakeitimus ir priimti tam tikrus sprendimus dėl jo įgyvendinimo. Visais kitais atvejais sprendimai priimami pagal įprastines procedūras.(2) Įgyvendinimo priežiūrą atlieka susitarimo įkurta techninė komisija.(3) Kiekviena susitarimo šalis paskyrė valdymo padalinį. Bendrija savo valdymo padaliniu paskyrė Komisiją. Susitarimo šalys gali iš dalies pakeisti susitarimą ir priedus ir pridėti naujus priedus bendru sutarimu.(4) Europos Teisingumo Teismas [3] panaikino 2001 m. gegužės 14 d. Tarybos Sprendimą 2001/469/EB dėl Jungtinių Amerikos Valstijų Vyriausybės ir Europos bendrijos susitarimo dėl energiją taupančios raštinės įrangos ženklinimo programų koordinavimo sudarymo Bendrijos vardu [4], todėl vietoje jo reikia priimti naują sprendimą.(5) Reikia patvirtinti susitarimą,PRIĖMĖ ŠĮ SPRENDIMĄ:1 straipsnisŠiuo sprendimu Bendrijos vardu patvirtinamas Jungtinių Amerikos Valstijų Vyriausybės ir Europos bendrijos susitarimas dėl energiją taupančios raštinės įrangos ženklinimo programų koordinavimo, įskaitant jo priedus.Susitarimo ir jo priedų tekstas yra pridedamas prie šio sprendimo [5].2 straipsnisTarybos pirmininkas Bendrijos vardu pateikia raštišką pranešimą, kaip tai numatyta susitarimo XII straipsnio 1 dalyje.3 straipsnis1. Komisija, padedama Tarybos specialiai sudaryto komiteto, atstovauja Bendrijai susitarimo VI straipsniu įsteigtoje techninėje komisijoje. Pasitarusi su šiuo specialiuoju komitetu, Komisija bendrauja, bendradarbiauja, prižiūri įgyvendinimą ir teikia pranešimus, kaip tai numatyta susitarimo V straipsnio 5 dalyje, VI straipsnio 1 ir 2 dalyse ir VIII straipsnio 4 dalyje.2. Siekdama parengti Bendrijos poziciją dėl susitarimo C priede išdėstytų techninių sąlygų ir raštinės įrangos sąrašo keitimo, Komisija atsižvelgia į 2001 m. lapkričio 6 d. Europos Parlamento ir Tarybos Reglamento (EB) Nr. 2422/2001/EB dėl raštinės įrangos ženklinimo apie energijos taupymą Bendrijos programos [6] 8 ir 11 straipsniuose nurodytos Europos bendrijos Energy Star valdybos nuomonę.3. Bendrijos poziciją dėl valdymo padalinių priimamų sprendimų dėl susitarimo C priede išvardintos raštinės įrangos techninių sąlygų keitimo formuoja Komisija, pasitarusi su šio straipsnio 1 dalyje nurodytu specialiuoju komitetu.4. Visais kitais atvejais Bendrijos poziciją dėl valdymo padalinių ar susitarimo šalių priimamų sprendimų formuluoja Taryba, remdamasi Komisijos pasiūlymu ir vadovaudamasi Sutarties 300 straipsniu.Priimta Liuksemburge, 2003 m. balandžio 8 d.Tarybos varduPirmininkasG. Drys[1] OL C 274 E, 1999 9 28, p. 16.[2] OL L 172, 2001 6 26, p. 3.[3] 2002 m. gruodžio 12 d. sprendimas byloje C-281/01, Europos Bendrijų Komisija prieš Europos Sąjungos Tarybą (OL C 31, 2003 2 8, p. 3).[4] OL L 172, 2001 6 26, p. 1.[5] OL L 172, 2001 6 26, p. 3.[6] OL L 332, 2001 12 15, p. 1.--------------------------------------------------


title: 2008 m. balandžio 22 d. Politinio ir saugumo komiteto sprendimas EULEX/2/2008 dėl prie Europos Sąjungos teisinės valstybės misijos Kosove (EULEX KOSOVO) prisidedančių valstybių komiteto įsteigimo

text:
6.5.2008

               LT

               Europos Sąjungos oficialusis leidinys

               L 118/33

      POLITINIO IR SAUGUMO KOMITETO SPRENDIMAS EULEX/2/2008
   2008 m. balandžio 22 d.
   dėl prie Europos Sąjungos teisinės valstybės misijos Kosove (EULEX KOSOVO) prisidedančių valstybių komiteto įsteigimo
   (2008/356/BUSP)
   POLITINIS IR SAUGUMO KOMITETAS,
   atsižvelgdamas į Europos Sąjungos sutartį, ypač į jos 25 straipsnio trečią pastraipą,
   atsižvelgdamas į 2008 m. vasario 4 d. Tarybos bendruosius veiksmus 2008/124/BUSP dėl Europos Sąjungos teisinės valstybės misijos Kosove (1) (EULEX KOSOVO), ypač į jų 13 straipsnio 3 dalį,
   kadangi:

               (1)

               Pagal Bendrųjų veiksmų 2008/124/BUSP 13 straipsnio 3 dalį Taryba Politinį ir saugumo komitetą (PSK) įgaliojo priimti atitinkamus sprendimus dėl prie EULEX KOSOVO prisidedančių valstybių komiteto įsteigimo.

               (2)

               Europos Vadovų Taryba 2001 m. birželio 15 ir 16 d. Geteborgo išvadose patvirtino trečiųjų šalių įnašų į policijos misijas pagrindinius principus ir būdus. 2002 m. gruodžio 10 d. Taryba pritarė dokumentui „Konsultacijos dėl valstybių, kurios nėra ES narės, indėlio į ES civilines krizių valdymo operacijas ir jo sąlygos“, kuriame buvo plėtojama trečiųjų valstybių dalyvavimo civilinėse krizių valdymo operacijose tvarka, įskaitant prisidedančių valstybių komiteto įsteigimą.

               (3)

               Prisidedančių valstybių komitetas EULEX KOSOVO bus svarbiausias misijos kasdienės veiklos valdymo elementas. PSK, kuris vykdo misijos politinę priežiūrą ir strategiškai jai vadovauja, turi atsižvelgti į prisidedančių valstybių komiteto nuomonę,

         PRIĖMĖ ŠĮ SPRENDIMĄ:
   1 straipsnis
   Įsteigimas
   Šiuo sprendimu įsteigiamas prie Europos Sąjungos teisinės valstybės misijos Kosove (EULEX KOSOVO) prisidedančių valstybių komitetas (toliau – Komitetas).
   2 straipsnis
   Funkcijos
   1.   Komitetas gali reikšti nuomones, į kurias atsižvelgs PSK, vykdantis EULEX KOSOVO politinę priežiūrą ir jai strategiškai vadovaujantis.
   2.   Komiteto įgaliojimai yra išdėstyti dokumente „Konsultacijos dėl valstybių, kurios nėra ES narės, indėlio į ES civilines krizių valdymo operacijas ir jo sąlygos“.
   3 straipsnis
   Sudėtis
   1.   Visos ES valstybės narės turi teisę dalyvauti Komiteto svarstymuose, bet tik prisidedančios valstybės dalyvaus kasdieniniame EULEX KOSOVO valdyme. EULEX KOSOVO dalyvaujančių trečiųjų valstybių atstovai gali dalyvauti Komiteto posėdžiuose. Europos Komisijos atstovas taip pat gali dalyvauti Komiteto posėdžiuose.
   2.   Komitetas reguliariai gaus informaciją iš misijos vadovo.
   4 straipsnis
   Pirmininkas
   EULEX KOSOVO atveju, pagal „Konsultacijas dėl valstybių, kurios nėra ES narės, indėlio į ES civilines krizių valdymo operacijas ir jo sąlygas“, Komitetui pirmininkaus generalinio sekretoriaus-vyriausiojo įgaliotinio atstovas, aktyviai konsultuodamasis su pirmininkaujančia valstybe nare.
   5 straipsnis
   Posėdžiai
   1.   Pirmininkas reguliariai šaukia Komiteto posėdžius. Neeiliniai posėdžiai, susiklosčius tam tikroms aplinkybėms, gali būti šaukiami pirmininko iniciatyva arba dalyvaujančios valstybės atstovo prašymu.
   2.   Pirmininkas iš anksto išsiunčia preliminarią posėdžio darbotvarkę ir su posėdžiu susijusius dokumentus. Pirmininkas yra atsakingas už Komiteto diskusijų rezultatų pateikimą PSK.
   6 straipsnis
   Konfidencialumas
   1.   Komiteto posėdžiams ir protokolams taikomi Tarybos saugumo nuostatai. Visų pirma atitinkamai turi būti patikrintas Komiteto atstovų patikimumas.
   2.   Komiteto svarstomiems klausimams taikoma profesinės paslapties pareiga.
   7 straipsnis
   Įsigaliojimas
   Šis sprendimas įsigalioja jo priėmimo dieną.

      Priimta Briuselyje, 2008 m. balandžio 22 d.

            Politinio ir saugumo komiteto vardu

            Pirmininkas

         M. IPAVIC

      (1)  OL L 42, 2008 2 16, p. 92.


title: 2009/340/EB: 2009 m. kovo 16 d. Tarybos sprendimas dėl Regionų komiteto Švedijai atstovaujančio nario ir Švedijai atstovaujančio pakaitinio nario skyrimo

text:
24.4.2009

               LT

               Europos Sąjungos oficialusis leidinys

               L 104/33

      TARYBOS SPRENDIMAS

   2009 m. kovo 16 d.
   dėl Regionų komiteto Švedijai atstovaujančio nario ir Švedijai atstovaujančio pakaitinio nario skyrimo
   (2009/340/EB)
   EUROPOS SĄJUNGOS TARYBA,
   atsižvelgdama į Europos bendrijos steigimo sutartį, ypač į jos 263 straipsnį,
   atsižvelgdama į Švedijos Vyriausybės pasiūlymą,
   kadangi:

               (1)

               2006 m. sausio 24 d. Taryba priėmė sprendimą 2006/116/EB dėl Regionų komiteto narių ir pakaitinių narių skyrimo laikotarpiui nuo 2006 m. sausio 26 d. iki 2010 m. sausio 25 d. (1).

               (2)

               Atsistatydinus Ann BESKOW tapo laisva Regionų komiteto nario vieta. Yoomi RENSTRÖM paskyrus Regionų komiteto nare tampa laisva pakaitinio nario vieta,

         NUSPRENDĖ:
   1 straipsnis
   Likusiam kadencijos laikui – iki 2010 m. sausio 25 d., į Regionų komitetą skiriami:

               a)

               nare:

                           —

                           Yoomi RENSTRÖM, Ovanåker kommun (įgaliojimų pakeitimas),

                     ir

               b)

               pakaitine nare:

                           —

                           Ewa LINDSTRAND, Ledamot i kommunfullmäktige, Timrå kommun.

         2 straipsnis
   Šis sprendimas įsigalioja jo priėmimo dieną.

      Priimta Briuselyje 2009 m. kovo 16 d.

            Tarybos vardu

            Pirmininkas

         A. VONDRA

      (1)  OL L 56, 2006 2 25, p. 75.


title: 2009/702/EB: 2009 m. rugsėjo 7 d. Tarybos sprendimas dėl Regionų komiteto Austrijai atstovaujančio vieno nario skyrimo

text:
12.9.2009

               LT

               Europos Sąjungos oficialusis leidinys

               L 241/8

      TARYBOS SPRENDIMAS

   2009 m. rugsėjo 7 d.
   dėl Regionų komiteto Austrijai atstovaujančio vieno nario skyrimo
   (2009/702/EB)
   EUROPOS SĄJUNGOS TARYBA,
   atsižvelgdama į Europos bendrijos steigimo sutartį, ypač į jos 263 straipsnį,
   atsižvelgdama į Austrijos Vyriausybės pasiūlymą,
   kadangi:

               (1)

               2006 m. sausio 24 d. Taryba priėmė Sprendimą 2006/116/EB dėl Regionų komiteto narių ir pakaitinių narių skyrimo laikotarpiui nuo 2006 m. sausio 26 d. iki 2010 m. sausio 25 d. (1).

               (2)

               Atsistatydinus Erwin MOHR tapo laisva viena Regionų komiteto nario vieta,

         NUSPRENDĖ:
   1 straipsnis
   Regionų komiteto nariu likusiam kadencijos laikui iki 2010 m. sausio 25 d. vėl skiriamas:
   Erwin MOHR, Gemeinderat in Markt Wolfurt (įgaliojimų pasikeitimas).
   2 straipsnis
   Šis sprendimas įsigalioja jo priėmimo dieną.

      Priimta Briuselyje 2009 m. rugsėjo 7 d.

            Tarybos vardu

            Pirmininkas

         E. ERLANDSSON

      (1)  OL L 56, 2006 2 25, p. 75.


title: 2014/163/ES: 2013 m. lapkričio 18 d. Tarybos sprendimas dėl Europos ir Viduržemio jūros regiono šalių susitarimo, steigiančio Europos Bendrijų bei jų valstybių narių ir Jordanijos Hašimitų Karalystės asociaciją, protokolo dėl Europos Sąjungos ir Jordanijos Hašimitų Karalystės bendrojo susitarimo, kuriuo nustatomi Jordanijos Hašimitų Karalystės dalyvavimo Sąjungos programose bendrieji principai, sudarymo

text:
25.3.2014

               LT

               Europos Sąjungos oficialusis leidinys

               L 89/6

      TARYBOS SPRENDIMAS

   2013 m. lapkričio 18 d.
   dėl Europos ir Viduržemio jūros regiono šalių susitarimo, steigiančio Europos Bendrijų bei jų valstybių narių ir Jordanijos Hašimitų Karalystės asociaciją, protokolo dėl Europos Sąjungos ir Jordanijos Hašimitų Karalystės bendrojo susitarimo, kuriuo nustatomi Jordanijos Hašimitų Karalystės dalyvavimo Sąjungos programose bendrieji principai, sudarymo
   (2014/163/ES)
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 217 straipsnį kartu su 218 straipsnio 6 dalies a punktu ir 218 straipsnio 8 dalies pirma pastraipa,
   atsižvelgdama į Europos Komisijos pasiūlymą,
   atsižvelgdama į Europos Parlamento pritarimą,
   kadangi:

               (1)

               2012 m. gruodžio 19 d. Sąjungos vardu buvo pasirašytas Europos ir Viduržemio jūros regiono šalių susitarimo, steigiančio Europos Bendrijų bei jų valstybių narių ir Jordanijos Hašimitų Karalystės asociaciją, protokolas dėl Europos Sąjungos ir Jordanijos Hašimitų Karalystės bendrojo susitarimo, kuriuo nustatomi Jordanijos Hašimitų Karalystės dalyvavimo Sąjungos programose bendrieji principai (toliau – Protokolas);

               (2)

               Protokolas turėtų būti patvirtintas,

         PRIĖMĖ ŠĮ SPRENDIMĄ:
   1 straipsnis
   Sąjungos vardu patvirtinamas Europos ir Viduržemio jūros regiono šalių susitarimo, steigiančio Europos Bendrijų bei jų valstybių narių ir Jordanijos Hašimitų Karalystės asociaciją, protokolas dėl Europos Sąjungos ir Jordanijos Hašimitų Karalystės bendrojo susitarimo, kuriuo nustatomi Jordanijos Hašimitų Karalystės dalyvavimo Sąjungos programose bendrieji principai (1) (toliau – Protokolas).
   2 straipsnis
   Tarybos pirmininkas Sąjungos vardu pateikia Protokolo 10 straipsnyje numatytą pranešimą (2).
   3 straipsnis
   Šis sprendimas įsigalioja jo priėmimo dieną.

      Priimta Briuselyje 2013 m. lapkričio 18 d.

            Tarybos vardu

            Pirmininkė

         C. ASHTON

      (1)  Protokolas buvo paskelbtas OL L 117, 2013 4 27, p. 2, kartu su sprendimu dėl jo sudarymo.

      (2)  Protokolo įsigaliojimo datą Europos Sąjungos oficialiajame leidinyje paskelbs Tarybos Generalinis sekretoriatas.


title: 2015 m. balandžio 1 d. Valstybių narių vyriausybių atstovų sprendimas (ES, Euratomas) 2015/578 dėl Teisingumo Teismo teisėjų ir generalinių advokatų skyrimo

text:
11.4.2015

               LT

               Europos Sąjungos oficialusis leidinys

               L 96/11

         VALSTYBIŲ NARIŲ VYRIAUSYBIŲ ATSTOVŲ SPRENDIMAS (ES, Euratomas) 2015/578
   2015 m. balandžio 1 d.
   dėl Teisingumo Teismo teisėjų ir generalinių advokatų skyrimo
   EUROPOS SĄJUNGOS VALSTYBIŲ NARIŲ VYRIAUSYBIŲ ATSTOVAI,
   atsižvelgdami į Europos Sąjungos sutartį, ypač į jos 19 straipsnį,
   atsižvelgdami į Sutartį dėl Europos Sąjungos veikimo, ypač į jos 253 ir 255 straipsnius,
   atsižvelgdami į Europos atominės energijos bendrijos steigimo sutartį, ypač į jos 106a straipsnio 1 dalį,
   kadangi:

               (1)

               keturiolikos Teisingumo Teismo teisėjų ir keturių generalinių advokatų kadencija baigiasi 2015 m. spalio 6 d. Be to, nuo 2015 m. spalio 7 d. Tarybos sprendimu 2013/336/ES (1) Teisingumo Teismo generalinių advokatų skaičius buvo padidintas iki vienuolikos. Reikėtų paskirti teisėjus ir generalinius advokatus laikotarpiui nuo 2015 m. spalio 7 d. iki 2021 m. spalio 6 d.;

               (2)

               buvo pasiūlyta Teisingumo Teismo teisėjus Lars BAY LARSEN, François BILTGEN, Endre JUHÁSZ, Küllike JÜRIMÄE, Siniša RODIN, Allan ROSAS, Marek SAFJAN ir Daniel ŠVÁBY paskirti dar vienai kadencijai. Buvo pasiūlyta Teisingumo Teismo generalines advokates Juliane KOKOTT ir Eleanor SHARPSTON paskirti dar vienai kadencijai. Be to, į Teisingumo Teismo generalinio advokato vietą buvo pasiūlyta Henrik Saugmandsgaard ØE kandidatūra;

               (3)

               Sutarties dėl Europos Sąjungos veikimo 255 straipsniu įsteigtas komitetas pateikė nuomonę dėl Lars BAY LARSEN, François BILTGEN, Endre JUHÁSZ, Küllike JÜRIMÄE, Siniša RODIN, Allan ROSAS, Marek SAFJAN ir Daniel ŠVÁBY tinkamumo eiti Teisingumo Teismo teisėjų pareigas ir dėl Juliane KOKOTT, Eleanor SHARPSTON bei Henrik Saugmandsgaard ØE tinkamumo eiti Teisingumo Teismo generalinių advokatų pareigas,

         PRIĖMĖ ŠĮ SPRENDIMĄ:
   1 straipsnis
   Laikotarpiui nuo 2015 m. spalio 7 d. iki 2021 m. spalio 6 d. Teisingumo Teismo teisėjais skiriami:

               —

               Lars BAY LARSEN,

               —

               François BILTGEN,

               —

               Endre JUHÁSZ,

               —

               Küllike JÜRIMÄE,

               —

               Siniša RODIN,

               —

               Allan ROSAS,

               —

               Marek SAFJAN,

               —

               Daniel ŠVÁBY.

         2 straipsnis
   Laikotarpiui nuo 2015 m. spalio 7 d. iki 2021 m. spalio 6 d. Teisingumo Teismo generaliniais advokatais skiriami:

               —

               Juliane KOKOTT,

               —

               Henrik Saugmandsgaard ØE,

               —

               Eleanor SHARPSTON.

         3 straipsnis
   Šis sprendimas įsigalioja kitą dieną po jo paskelbimo Europos Sąjungos oficialiajame leidinyje.

      Priimta Briuselyje 2015 m. balandžio 1 d.

            Pirmininkė

         I. JUHANSONE

      (1)  2013 m. birželio 25 d. Tarybos sprendimas 2013/336/ES, kuriuo padidinamas Europos Sąjungos Teisingumo Teismo generalinių advokatų skaičius (OL L 179, 2013 6 29, p. 92).


title: 2005 m. kovo 9 d. Europos Parlamento ir Tarybos sprendimas Nr. 456/2005/EB, nustatantis daugiametę Bendrijos programą dėl labiau prieinamo, patogesnio bei tinkamesnio naudoti skaitmeninio turinio Europoje  (Tekstas svarbus EEE)

text:
24.3.2005

               LT

               Europos Sąjungos oficialusis leidinys

               L 79/1

      PARLAMENTO IR TARYBOS SPRENDIMAS EUROPOS Nr.456/2005/EB

   2005 m. kovo 9 d.
   nustatantis daugiametę Bendrijos programą dėl labiau prieinamo, patogesnio bei tinkamesnio naudoti skaitmeninio turinio Europoje
   (tekstas svarbus EEE)
   EUROPOS PARLAMENTAS IR EUROPOS SĄJUNGOS TARYBA,
   atsižvelgdami į Europos bendrijos steigimo sutartį, ypač į jos 157 straipsnio 3 dalį,
   atsižvelgdami į Komisijos pasiūlymą,
   atsižvelgdami į Europos ekonomikos ir socialinių reikalų komiteto nuomonę (1),
   pasikonsultavę su Regionų komitetu,
   laikydamiesi Sutarties 251 straipsnyje nustatytos tvarkos (2),
   kadangi:

               (1)

               Informacinės visuomenės raida ir plačiajuostės prieigos atsiradimas turės įtakos kiekvieno Europos Sąjungos piliečio gyvenimui, inter alia, skatindamas prieigą prie žinių bei naujus būdus joms įgyti, šitaip didinant naujo turinio, taikomųjų programų ir paslaugų paklausą.

               (2)

               Interneto skvarba Bendrijoje vis dar smarkiai auga. Reikėtų išnaudoti interneto teikiamas galimybes, kad kiekvienas asmuo ir organizacija Bendrijoje galėtų gauti socialinę bei ekonominę naudą bendrai naudojantis informacija bei žiniomis. Europoje šiuo metu jau paruošta dirva išnaudoti skaitmeninio turinio potencialą.

               (3)

               2000 m. kovo 23–24 d. Lisabonoje susirinkusios Europos Vadovų Tarybos išvadose pabrėžiama, kad naujų prekių ir paslaugų skatinamas perėjimas prie skaitmeninės žinių ekonomikos taps galinga varomąja jėga, stimuliuojančia plėtrą, konkurencingumą bei naujų darbo vietų kūrimą. Susitikimo metu buvo ypač pripažintas su tokiu turiniu susijusių pramonės šakų vaidmuo, kurios, panaudodamos ir apjungdamos Europos kultūrinę įvairovę, sukuria pridėtinę vertę.

               (4)

               2005 m. elektroninės Europos (eEurope) veiksmų plane, plėtojančiame Lisabonos strategiją, raginama imtis veiksmų, skatinančių plačiajuosčiuose tinkluose plėtoti saugias paslaugas, taikomąsias programas ir turinį, tokiu būdu sukuriant palankią aplinką privačioms investicijoms, naujų darbo vietų kūrimui, produktyvumo skatinimui, viešųjų paslaugų modernizavimui, bei suteikiančių visiems galimybes dalyvauti pasaulinėje informacinėje visuomenėje.

               (5)

               Vis labiau ryškėja kokybiško skaitmeninio turinio Europoje paklausa, užtikrinant subalansuotas prieigos ir naudojimo teises, plačiojoje visuomenėje, tiek tarp visuomenės piliečių, studentų, tyrėjų, mažųjų ir vidutinių įmonių (MVĮ) ir kitų verslo srities naudotojų, tiek tarp asmenų, turinčių ypatingų poreikių, kurie nori plėsti savo žinias, ar tarp „pakartotinių naudotojų“, norinčių eksploatuoti skaitmeninio turinio resursus tam, kad kurtų paslaugas.

               (6)

               Skaitmeninio turinio sektoriaus dalyviai – tai turinio teikėjai (įskaitant valstybines bei privačias organizacijas ir institucijas, kuriančias, kaupiančias skaitmeninį turinį ar esančias jo savininkėmis) ir tokio turinio naudotojai (įskaitant organizacijas bei įmones, esančias galutinėmis naudotojomis, kurios pakartotinai naudojasi skaitmeniniu turiniu ir (arba) didina jo vertę). Ypatingą dėmesį reikėtų skirti MVĮ dalyvavimui.

               (7)

               2001–2004 m. elektroninio turinio (eContent) programoje, priimtoje Tarybos sprendimu 2001/48/EB (3), pirmenybė buvo teikiama Europos skaitmeninio turinio internete plėtotei ir naudojimui bei Europos tinklaviečių informacinėje visuomenėje kalbinei įvairovei. 2003 m. spalio 10 d. Komisijos komunikate dėl tarpinio eContent programos įvertinimo dar kartą patvirtinama veiksmų šioje srityje svarba.

               (8)

               Technologijos pažanga suteikia galimybes didinti turinio vertę pateikiant jame žinias bei gerinti tinklų tarpusavio sąveiką paslaugų lygyje, o tai yra esminis dalykas skaitmeninio turinio prieigai, naudojimui bei platinimui. Tai ypač svarbu šioje programoje numatytoms visuomenės intereso sritims.

               (9)

               Skatinant rimtus verslo projektus bus remiamas pagal šią programą pradėtų projektų tęstinumas, tokiu būdu gerinant sąlygas gauti didesnę ekonominę naudą iš paslaugų, kurios pagrįstos prieiga prie skaitmeninio turinio ir jo pakartotiniu naudojimu.

               (10)

               Nustatytas teisinis pagrindas informacinės visuomenės skaitmeninio turinio problemoms spręsti (4)
                   (5)
                   (6).

               (11)

               Dėl skirtingos praktikos valstybėse narėse vis dar kyla techninių kliūčių, apsunkinančių plačią prieigą prie viešojo sektoriaus informacijos Bendrijoje, pasinaudojimą ja, pakartotinį naudojimąsi bei jos naudojimą.

               (12)

               Kai skaitmeninis turinys susijęs su asmens duomenimis, reikėtų laikytis Direktyvų 95/46/EB (7) ir 2002/58/EB (8), o naudojamos technologijos turėtų atitikti privatumo apsaugos reikalavimus ir, kai įmanoma, stiprinti privatumo apsaugą.

               (13)

               Bendrijos veiksmais informacijos turinio srityje turėtų būti skatinamas Bendrijos daugiakalbis bei daugiakultūris savitumas.

               (14)

               Priemonės, būtinos šio sprendimo įgyvendinimui, turi būti priimtos pagal 1999 m. birželio 28 d. Tarybos sprendimą 1999/468, nustatantį Komisijos naudojimosi jai suteiktais įgyvendinimo įgaliojimais tvarką (9).

               (15)

               Komisija turėtų užtikrinti, kad programa papildytų ir veiktų sinergijoje su susijusiomis Bendrijos iniciatyvomis bei programomis, ypač sietinomis su švietimo ir kultūros sritimis bei Europos sąveikos sistema.

               (16)

               Visam programos trukmės laikotarpiui šiuo sprendimu nustatoma finansinė struktūra, kuri kasmetinės biudžetinės procedūros metu yra svarbiausias orientacinis dydis biudžeto valdymo institucijai, kaip apibrėžta 1999 m. gegužės 6 d. Europos Parlamento, Tarybos ir Komisijos tarpinstitucinio susitarimo dėl biudžeto vykdymo tvarkos ir biudžeto sudarymo procedūros tobulinimo (10) 33 punkte.

               (17)

               Kadangi siūlomų veiksmų tikslų, ypač siekiant, kad skaitmeninis turinys Europoje būtų labiau prieinamas, patogesnis bei tinkamesnis naudoti, valstybės narės negali deramai pasiekti dėl nagrinėtinų klausimų transnacionalinio pobūdžio, ir kadangi, atsižvelgiant į veiksmų europinį mastą bei poveikį, tų tikslų būtų geriau siekti Bendrijos lygmeniu, laikydamasi Sutarties 5 straipsnyje nustatyto subsidiarumo principo, Bendrija gali patvirtinti priemones. Pagal tame straipsnyje nustatytą proporcingumo principą šiuo sprendimu neviršijama to, kas būtina nurodytiems tikslams pasiekti,

         NUSPRENDĖ:

      1 straipsnis

      Programos tikslas

   1.   Šiuo sprendimu nustatoma Bendrijos programa 2005-2008 metams dėl labiau prieinamo, patogesnio bei tinkamesnio naudoti skaitmeninio turinio Bendrijoje, palengvinant informacijos kūrimą ir skleidimą Bendrijos lygmeniu visuomenės intereso srityse.
   Programa vadinama „eContentplus“ programa (toliau - Programa).
   2.   Siekiant bendro Programos tikslo, nagrinėjamos šios veiksmų kryptys:

               a)

               skaitmeninio turinio prieinamumo ir jo naudojimo palengvinimas Bendrijos lygmeniu;

               b)

               skaitmeninio turinio kokybės gerinimo palengvinimas ir su juo susijusios geriausios praktikos stiprinimas tarp turinio teikėjų ir naudotojų bei tarp sektorių;

               c)

               skaitmeninio turinio sektoriaus dalyvių bendradarbiavimo stiprinimas ir informuotumo didinimas.

         Pagal minėtas veiksmų kryptis vykdytina veikla apima I priede nurodytas viešojo sektoriaus informacijos, erdvinių duomenų bei šviečiamojo, kultūrinio ir mokslinio turinio sritis. Programa įgyvendinama pagal II priedą.

      2 straipsnis

      Dalyvavimas

   1.   Dalyvauti Programoje gali valstybėse narėse įsteigti juridiniai asmenys. Taip pat Programoje gali dalyvauti šalyse kandidatėse įsteigti juridiniai asmenys pagal galiojančius arba su tomis šalimis sudarytinus dvišalius susitarimus.
   2.   Programoje gali dalyvauti ELPA valstybėse, kurios yra EEE susitarimo susitariančiosios šalys, įsteigti juridiniai asmenys pagal to Susitarimo nuostatas.
   3.   Galimybę dalyvauti Programoje galima suteikti trečiosiose šalyse įsteigtiems juridiniams asmenims bei tarptautinėms organizacijoms, neskiriant tam finansinės Bendrijos paramos, jei tokiu dalyvavimu veiksmingai prisidedama prie Programos įgyvendinimo. Sprendimas dėl tokio dalyvavimo priimamas 4 straipsnio 2 dalyje nurodyta tvarka.

      3 straipsnis

      Komisijos kompetencija

   1.   Komisija yra atsakinga už Programos įgyvendinimą.
   2.   Remdamasi šiuo sprendimu, Komisija parengia darbo programą.
   3.   Įgyvendindama Programą Komisija, glaudžiai bendradarbiaudama su valstybėmis narėmis, užtikrina jos bendrą suderinamumą su kitomis susijusiomis Bendrijos politikos kryptimis, programomis ir veiksmais, kurie turi įtakos Europos skaitmeninio turinio plėtrai ir naudojimui bei kalbų įvairovės informacinėje visuomenėje skatinimui, ypač Bendrijos mokslinių tyrimų ir technologijų plėtros programomis, IDA, eTEN, eInclusion, eLearning, MODINIS programomis ir programa dėl saugesnio interneto (Safer Internet), bei jų tarpusavio papildomumą.
   4.   Komisija laikosi 4 straipsnio 2 dalyje nurodytos tvarkos:

               a)

               priimdama ir keisdama darbo programą;

               b)

               nustatydama pasiūlymų konkurso kriterijus ir turinį pagal 1 straipsnyje nustatytus tikslus;

               c)

               įvertindama pasiūlymų konkurse dėl Bendrijos finansavimo pasiūlytus projektus, kai numatoma finansavimo Bendrijos lėšomis suma yra lygi 1 milijonui EUR arba didesnė;

               d)

               dėl nukrypimo nuo II priede nustatytų taisyklių.

         5.   Komisija informuoja 4 straipsnyje nurodytą komitetą apie pažangą, padarytą įgyvendinant Programą.

      4 straipsnis

      Komitetas

   1.   Komisijai padeda komitetas.
   2.   Jei daroma nuoroda į šią dalį, taikomi Sprendimo 1999/468/EB 4 ir 7 straipsniai, atsižvelgiant į jo 8 straipsnio nuostatas.
   Sprendimo 1999/468/EB 4 straipsnio 3 dalyje numatytas laikotarpis yra trys mėnesiai.
   3.   Komitetas patvirtina savo darbo tvarkos taisykles.

      5 straipsnis

      Stebėsena ir įvertinimas

   1.   Siekdama užtikrinti veiksmingą Bendrijos paramos panaudojimą, Komisija užtikrina, kad veiksmai, kurie vykdomi pagal šį sprendimą, būtų iš anksto įvertinti, toliau tęsiami ir vėliau įvertinami.
   2.   Komisija stebi pagal Programą atliekamų projektų įgyvendinimą. Siekdama nustatyti, ar buvo pasiekti pradiniai tikslai, Komisija įvertina projektų atlikimo būdą ir jų įgyvendinimo poveikį.
   3.   Ne vėliau kaip iki 2006 m. vidurio Komisija pateikia Europos Parlamentui, Tarybai, Europos ekonomikos ir socialinių reikalų komitetui bei Regionų komitetui ataskaitą dėl 1 straipsnio 2 dalyje nurodytų veiksmų krypčių įgyvendinimo. Šiuo atžvilgiu Komisija pateikia ataskaitą dėl 2007-2008 metams nustatytos sumos atitikties finansinei perspektyvai Jei tai taikoma, Komisija pagal 2007–2008 metų biudžetines procedūras imasi reikiamų veiksmų, kad būtų užtikrintas metinių asignavimų suderinamumas su finansine perspektyva. Programos įgyvendinimo pabaigoje Komisija pateikia galutinę įvertinimo ataskaitą.
   4.   Komisija savo kiekybinio bei kokybinio įvertinimo rezultatus kartu su atitinkamais pasiūlymais dėl šio sprendimo pakeitimų perduoda Europos Parlamentui ir Tarybai. Rezultatai siunčiami prieš pateikiant Europos Sąjungos bendrojo biudžeto projektą atitinkamai 2007 ir 2009 metams.

      6 straipsnis

      Finansinė struktūra

   1.   Bendrijos veiksmams pagal šį sprendimą įgyvendinti nustatoma finansinė struktūra laikotarpiui nuo 2005 m. sausio 1 d. iki 2008 m. gruodžio 31 d. yra 149 milijonai EUR, iš kurių 55,6 milijonai EUR skiriami laikotarpiui iki 2006 m. gruodžio 31 d.
   2.   Po 2006 m. gruodžio 31 d. suma laikoma patvirtinta, jei ji šiame etape atitinka finansinę perspektyvą, galiojančią 2007 m. prasidedančiu laikotarpiu.
   3.   Metinius asignavimus 2005–2008 metams nustato biudžeto valdymo institucija, neviršydama finansinės perspektyvos ribų. Preliminarus išlaidų suskirstymas pateikiamas III priede.

      Priimta Strasbūre, 2005 m. kovo 9 d.

            Europos Parlamento vardu

            Pirmininkas

         J. P. BORRELL FONTELLES

            Tarybos vardu

            Pirmininkas

         N. SCHMIT

      (1)  OL C 117, 2004 4 30, p. 49.

      (2)  2004 m. balandžio 22 d. Europos Parlamento nuomonė (dar nepaskelbta Oficialiajame leidinyje), 2004 m. rugsėjo 24 d. Tarybos bendroji pozicija (OL C 25E, 2005 2 1, p. 19) ir 2005 m. sausio 27 d. Europos Parlamento pozicija (dar nepaskelbta Oficialiajame leidinyje). 2005 m. vasario 28 d. Tarybos sprendimas.

      (3)  OL L 14, 2001 1 18, p. 32.

      (4)  2003 m. lapkričio 17 d. Europos Parlamento ir Tarybos direktyva dėl viešojo sektoriaus informacijos pakartotinio naudojimo (OL L 345, 2003 12 31, p. 90).

      (5)  2001 m. birželio 22 d. Europos Parlamento ir Tarybos direktyva 2001/29/EB dėl autorių teisių ir gretutinių teisių informacinėje visuomenėje tam tikrų aspektų suderinimo (OL L 167, 2001 6 22, p. 10).

      (6)  1996 m. kovo 11 d. Europos Parlamento ir Tarybos direktyva 96/9/EB dėl duomenų bazių teisinės apsaugos (OL L 77, 1996 3 27, p. 20).

      (7)  1995 m. spalio 24 d. Europos Parlamento ir Tarybos direktyva 95/46/EB dėl asmenų apsaugos tvarkant asmens duomenis ir dėl laisvo tokių duomenų judėjimo (OL L 281, 1995 11 23, p. 31). Direktyva su pakeitimais, padarytais Reglamentu (EB) Nr. 1882/2003 (OL L 284, 2003 10 31, p. 1).

      (8)  2002 m. liepos 12 d. Europos Parlamento ir Tarybos direktyva 2002/58/EB dėl asmens duomenų tvarkymo ir privatumo apsaugos elektroninių ryšių sektoriuje (Direktyva dėl privatumo ir elektroninių ryšių) (OL L 201, 2002 7 31, p. 37).

      (9)  OL L 184, 1999 7 17, p. 23.

      (10)  OL C 172, 1999 6 18, p. 1. Susitarimas su pakeitimais, padarytais Europos Parlamento ir Tarybos sprendimu 2003/429/EB (OL L 147, 2003 6 14, p. 25).

      I PRIEDAS

         Veiksmai

      I.   ĮŽANGA
      Bendras „eContentplus“ tikslas – padaryti Bendrijos skaitmeninį turinį labiau prieinamą, patogesnį ir tinkamesnį naudoti palengvinant informacijos kūrimą ir skleidimą Bendrijos lygmeniu visuomenės intereso srityse.
      Programa sukurs geresnes sąlygas naudotis skaitmeniniu turiniu ir paslaugomis bei juos tvarkyti daugiakalbėje ir daugiakultūrėje aplinkoje. Ji išplės naudotojų pasirinkimą ir parems naujus būdus sąveikauti su žiniomis praturtintu skaitmeniniu turiniu, kuris tampa pagrindine savybe, suteikiančia šiam turiniui daugiau dinamiškumo ir jį pritaikančia prie konkretaus konteksto (mokymosi, kultūros, ypatingų poreikių turinčių asmenų ir pan.).
      Programa padės sukurti struktūrišką kokybiško skaitmeninio turinio bazę Europoje – Europos skaitmeninio turinio erdvę – palengvinant patirties ir geriausios praktikos perdavimą tarp turinio sektorių, turinio tiekėjų ir naudotojų bei sudarant sąlygas jų tarpusavio praturtinimui.

                  a)

                  skaitmeninio turinio prieinamumo ir jo naudojimo palengvinimas Bendrijos lygmeniu;

                  b)

                  skaitmeninio turinio kokybės gerinimo palengvinimas ir su juo susijusios geriausios praktikos stiprinimas tarp turinio teikėjų ir naudotojų bei tarp sektorių;

                  c)

                  skaitmeninio turinio sektoriaus dalyvių bendradarbiavimo stiprinimas ir informuotumo didinimas.

            II.   VEIKSMŲ KRYPTYS

                     A.

                  Skaitmeninio turinio prieinamumo ir jo naudojimo palengvinimas Bendrijos lygmeniu
                  Veikla, vykdoma pagal šią kryptį, apima dalyvius jungiančių tinklų ir susivienijimų kūrimą, naujų paslaugų kūrimo skatinimą.
                  Pasirinktos sritys yra viešojo sektoriaus informacija, erdviniai duomenys, mokymasis ir kultūrinis turinys.Dėmesys bus skiriamas:
                              a)

                              viešojo sektoriaus informacijos, jos komercinės vertės ir susijusių visuomeninių jos naudojimo implikacijų svarbos didesnio pripažinimo stiprinimui. Ši veikla padės viešojo sektoriaus organizacijoms ir privačioms bendrovėms, įskaitant MVĮ, tarpvalstybiniu mastu tarpusavyje veiksmingiau panaudoti viešojo sektoriaus informaciją pridėtinės vertės informacijos produktams ir paslaugoms;

                              b)

                              viešojo sektoriaus institucijų, privačių bendrovių, įskaitant MVĮ, ir piliečių skatinimui aktyviau naudoti erdvinius duomenis pasitelkiant bendradarbiavimo mechanizmus Europos lygmeniu. Ši veikla turėtų būti skirta tiek techniniams, tiek organizaciniams klausimams spręsti išvengiant dubliavimo ir nepakankamai išvystytų teritorinių duomenų grupių. Ji turėtų skatinti tarpvalstybinę sąveiką remiant kartografinių agentūrų veiklos koordinavimą ir skatinant mobiliems naudotojams skirtų naujų paslaugų atsiradimą Europos lygmeniu. Ji taip pat turėtų remti viešųjų standartų naudojimą;

                              c)

                              atvirų Europos žinių apie skaitmeninius objektus fondų platinimo švietimo ir tyrimų bendruomenėms bei asmenims propagavimui. Ši veikla rems skaitmeniniam mokymosi turiniui skirtų transeuropinių tarpininkų paslaugų ir susijusių verslo modelių kūrimą. Ši veikla taip pat turėtų skatinti viešųjų standartų naudojimą, stambių naudotojų grupių, kurios nagrinėtų ir bandytų iki standartizavimo taikomas schemas bei specifikacijų schemas, kūrimą siekiant Europos daugiakalbystės ir kultūrų įvairovės aspektus perkelti į pasaulinių skaitmeninio mokymosi turinio standartų apibrėžimo procesą;

                              d)

                              prieigai prie aukštos kokybės Europos skaitmeninių kultūros ir mokslo išteklių ir jų naudojimui skirtų transeuropinių informavimo infrastruktūrų kūrimo sujungiant virtualiąsias bibliotekas, bendras atmintis ir pan. skatinimui. Ši veikla turėtų apimti suderintus požiūrius į skaitmenizavimą ir rinkmenų kaupimą, skaitmeninių objektų apsaugą bei skaitmeninių kultūros ir mokslo išteklių aprašus. Ji turėtų pagerinti prieigą prie skaitmeninių kultūros ir mokslo vertybių naudojantis veiksmingomis licencijavimo schemomis ir kolektyvinėmis pirmenybės teisėmis.

                     B.

                  Skaitmeninio turinio kokybės gerinimo palengvinimas ir su juo susijusios geriausios praktikos stiprinimas tarp turinio teikėjų ir naudotojų bei tarp sektorių
                  Veikla, vykdoma pagal šią kryptį, siekiama palengvinti geriausios praktikos nustatymą ir aktyvų jos naudojimą taikant metodus, vykdant procesus ir operacijas, skirtus geresnei skaitmeninio turinio kokybei, jo kūrimo, naudojimo bei platinimo didesniam našumui ir veiksmingumui pasiekti.
                  Ši veikla apima eksperimentus, atskleidžiančius skaitmeninio turinio paieškos, naudojimo, pakartotinio naudojimo, sudarymo ir sąveikos galimybes galiojant dabartiniam teisiniam pagrindui, nuo pat ankstyvojo proceso etapo patenkinant įvairių pasirinktų grupių ir rinkų reikalavimus augančioje daugiakalbėje ir daugiakultūrėje aplinkoje, tuo pačiu neapsiribojant vien tik lokalizavimo technologijomis.
                  Ši veikla padės pasinaudoti skaitmeninio turinio praturtinimo kompiuteriu apdorotinais duomenimis (gerai semantiškai apibrėžtais metaduomenimis, grindžiamais tinkama aprašomąja terminologija, žodynais ir ontologijomis) teikiama nauda.
                  Eksperimentai bus vykdomi teminėmis grupėmis. Įgytų žinių kaupimas, platinimas ir kitų sektorių tarpusavio praturtinimas sudarys neatskiriamą eksperimentų dalį.
                  Pasirinktos taikymo sritys yra viešojo sektoriaus informacija, erdviniai duomenys, skaitmeninis mokymasis, kultūrinis turinys bei skaitmeninis mokslinis ir akademinis turinys.

                     C.

                  Skaitmeninio turinio sektoriaus dalyvių bendradarbiavimo stiprinimas ir informuotumo didinimas
                  Veikla, vykdoma pagal šią kryptį, apima priemones, susijusias su atitinkamais teisės aktais, reglamentuojančiais skaitmeninį turinį, ir skatinančias didesnį skaitmeninio turinio sektoriaus dalyvių bendradarbiavimą bei informuotumo didinimą. Ši veikla prisidės prie lyginamojo vertinimo, stebėsenos ir analizės priemonių tobulinimo, Programos poveikio įvertinimo bei rezultatų platinimo. Bus nustatytos ir išnagrinėtos susidarančios galimybės ir problemos (pvz., pasitikėjimas, kokybės žymėjimas, intelektinės nuosavybės teisės švietime) bei atitinkamai pasiūlyti sprendimai.

      II PRIEDAS

         Programos įgyvendinimo priemonės

                  1.

                  Komisija įgyvendins Programą laikydamasi I priede išdėstytų techninių nurodymų.

                  2.

                  Programa bus įgyvendinama imantis netiesioginių veiksmų, apimančių:

                              a)

                              bendrai finansuojamus veiksmus

                                          i)

                                          projektai, skirti žinioms papildyti siekiant patobulinti turimus produktus, procesus ir (arba) paslaugas, ir (arba) patenkinti Bendrijos politikos krypčių poreikius. Bendrijos finansavimas paprastai neviršys 50 % projekto išlaidų. Viešojo sektoriaus institucijoms gali būti padengiama 100 % papildomų išlaidų;

                                          ii)

                                          žinioms skleisti skirti geriausios praktikos veiksmai. Paprastai jų bus imamasi teminėmis grupėmis ir jie bus sujungiami teminiais tinklais. Bendrija prisidės tik prie tiesioginių išlaidų, susijusių su šiame papunktyje išdėstytomis priemonėmis, kurios, manoma, yra būtinos arba tinkamos konkretiems tam tikro veiksmo tikslams pasiekti;

                                          iii)

                                          teminiai tinklai: tinklai, jungiantys įvairius konkretaus technologinio ir organizacinio tikslo siekiančius dalyvius, tokiu būdu siekiant palengvinti koordinavimą ir žinių perdavimą. Jie gali būti siejami su geriausios praktikos veiksmais. Parama bus skiriama papildomoms reikalavimus atitinkančioms šio tinklo koordinavimo ir įgyvendinimo išlaidoms. Bendrija gali padengti papildomas šioms priemonėms skirtas reikalavimus atitinkančias išlaidas;

                              b)

                              susijusias priemones
                              Susijusios priemonės padės įgyvendinti Programą arba pasirengti būsimai veiklai. Priemonės, skirtos paversti produktus, procesą ar paslaugas pelno šaltiniu, rinkodaros veiklai ir pardavimo skatinimui, neįtraukiamos.

                                          i)

                                          Programai skirti tyrimai, įskaitant pasirengimą būsimai veiklai;

                                          ii)

                                          keitimasis informacija, konferencijos, seminarai, praktiniai pasitarimai ar kiti susirinkimai bei sugrupuotos veiklos valdymas;

                                          iii)

                                          platinimo, informavimo ir komunikavimo veikla.

                  3.

                  Bendrai finansuojami veiksmai bus pasirenkami pagal galiojančias finansines nuostatas remiantis Komisijos tinklavietėje paskelbtais kvietimais pateikti pasiūlymus.

                  4.

                  Prie prašymų skirti Bendrijos paramą atitinkamais atvejais turėtų būti pridedamas finansinis planas, kuriame būtų išvardytos visos projekto finansavimo sudedamosios dalys, įskaitant prašomą Bendrijos finansinę paramą, ir visi kiti prašymai gauti paramą iš kitų šaltinių.

                  5.

                  Susijusios priemonės bus įgyvendinamos paskelbiant konkursus pagal galiojančias finansines nuostatas.

      III PRIEDAS

         Preliminarus išlaidų suskirstymas

                  1.

                  Skaitmeninio turinio prieinamumo ir jo naudojimo palengvinimas Bendrijos lygmeniu

                  40—50 %

                  2.

                  Skaitmeninio turinio kokybės gerinimo palengvinimas ir su juo susijusios geriausios praktikos stiprinimas tarp turinio teikėjų ir naudotojų bei tarp sektorių

                  45—55 %

                  3.

                  Skaitmeninio turinio sektoriaus dalyvių bendradarbiavimo stiprinimas ir informuotumo didinimas

                  8—12 %


title: 2013/728/ES: 2013 m. gruodžio 2 d. Tarybos sprendimas, kuriuo nustatoma pozicija, kurios Europos Sąjunga turi laikytis Pasaulio prekybos organizacijos Ministrų konferencijoje, dėl moratoriumo dėl elektroninio perdavimo muitų bei moratoriumo dėl nepažeidimo ir situacijos skundų pratęsimo

text:
11.12.2013

               LT

               Europos Sąjungos oficialusis leidinys

               L 332/17

         TARYBOS SPRENDIMAS
   2013 m. gruodžio 2 d.
   kuriuo nustatoma pozicija, kurios Europos Sąjunga turi laikytis Pasaulio prekybos organizacijos Ministrų konferencijoje, dėl moratoriumo dėl elektroninio perdavimo muitų bei moratoriumo dėl nepažeidimo ir situacijos skundų pratęsimo
   (2013/728/ES)
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 207 straipsnio 4 dalį kartu su 218 straipsnio 9 dalimi,
   atsižvelgdama į Europos Komisijos pasiūlymą,
   kadangi:

               (1)

               moratoriumas dėl elektroninio perdavimo muitų (e. prekybos moratoriumas), nustatantis, kad Pasaulio prekybos organizacijos (PPO) narės turi toliau taikyti esamą praktiką netaikyti muitų elektroniniam perdavimui, buvo priimtas kaip deklaracija 1998 m. Pasaulio prekybos organizacijos Ministrų konferencijoje;

               (2)

               moratoriumas iki šiol priimamas PPO ministrų konferencijos sprendimu, kuris nuo 1998 m. kas dvejus metus atnaujinamas. Paskutinį kartą PPO ministrų konferencijoje moratoriumas buvo pratęstas 2011 m. gruodžio mėn. – iki 2013 m.;

               (3)

               iki šiol nebuvo galima pasiekti konsensuso dėl nepažeidimo ir situacijos skundų pagal TRIPS susitarimą uždraudimo arba leidimo. 2005 m. PPO ministrų konferencijoje Honkonge priimtoje deklaracijoje teigiama: „Mes pripažįstame darbą, kurį atliko Intelektinės nuosavybės teisių, susijusių su prekyba, taryba pagal Dohos sprendimo dėl su įgyvendinimu susijusių klausimų ir problemų 11.1 punktą bei Bendrosios tarybos 2004 m. rugpjūčio 1 d. priimto sprendimo 1.h punktą, ir raginame ją toliau tęsti skundų, numatytų 1994 m. GATT XXIII straipsnio 1 dalies b ir c punktuose, apimties bei teikimo sąlygų nagrinėjimą, bei pateikti savo rekomendacijas sekančioje mūsų sesijoje. Susitarta, kad iki tol narės neinicijuos tokių skundų pagal TRIPS susitarimą.“;

               (4)

               moratoriumas dėl nepažeidimo ir situacijos skundų iki šiol buvo pratęsiamas PPO ministrų konferencijos sprendimu pagal Intelektinės nuosavybės teisių aspektų, susijusių su prekyba, tarybos rekomendaciją;

               (5)

               Sąjungai naudinga pritarti e. prekybos moratoriumo bei moratoriumo dėl nepažeidimo ir situacijos skundų pratęsimui;

               (6)

               todėl tikslinga nustatyti poziciją, kurios Sąjunga turėtų laikytis PPO ministrų konferencijoje dėl moratoriumo dėl elektroninio perdavimo muitų bei moratoriumo dėl nepažeidimo ir situacijos skundų pratęsimo,

         PRIĖMĖ ŠĮ SPRENDIMĄ:
   1 straipsnis
   Sąjungos pozicija Pasaulio prekybos organizacijos Ministrų konferencijoje yra pritarti moratoriumo dėl elektroninio perdavimo muitų (e. prekybos moratoriumas) bei moratoriumo dėl nepažeidimo ir situacijos skundų pratęsimui iki sekančios PPO ministrų konferencijos, kaip išdėstyta šiuose PPO sprendimų projektuose:

               —

               TRIPS nepažeidimo ir situacijos skundai […]

               —

               e. prekyba […].

         2 straipsnis
   Šis sprendimas įsigalioja jo priėmimo dieną.

      Priimta Briuselyje 2013 m. gruodžio 2 d.

            Tarybos vardu

            Pirmininkas

         E. GUSTAS


title: Europos Parlamento sprendimas dėl prašymo atšaukti nario Vladimír Železný imunitetą 2005/2011(IMM)

text:
2006 9 28          LT                                                    5
                                                               Europos S jungos oficialusis leidinys                                               C 233 E/99

                                                                                2005 m. spalio 13 d., ketvirtadienis
            P6_TA(2005)0379

            Praaymas ataaukti nario Vladimír }elezný imunitet5 (tre ias praaymas)
            Europos Parlamento sprendimas dl praaymo ataaukti nario Vladimír }elezný imunitet5
                                              2005/2011(IMM)

            Europos Parlamentas,

                       ~
                  atsi velgdamas          / praaym5 ataaukti Vladimír }elezný imunitet5 byloje Nr. KZv 295/2003-243, perduot5
                                                    k
                  Prahos valstybin s prokurat ros 2004 m. rugpj          k io 27 d., bei paskelbt5 plenariniame posdyje 2004 m.
                            ~
                  gruod io 16 d.,

                       ~
                  atsi velgdamas          / Vladimír }elezný pateikt5 praaym5 ginti jo imunitet5 dl Prahos valstybins prokura-
                   k                         ~
                  t ros prad to baud iamojo proceso ir paskelbt          5 2004 m. lapkri io 16 d. plenariniame posdyje,

                           ~
                  susipa in s su Vladimír              }elezný, praaiusio neataaukti jo parlamentinio imuniteto, paaiakinimais, pateik-
                  tais pagal Darbo tvarkos taisykli           s 7 straipsnio 3 dal/,
                       ~
                  atsi velgdamas  / 1965 m. baland~io 8 d. Protokolo dl Europos Bendrijs privilegijs ir imunitets 10
                  straipsn/ bei 1976 m. rugsjo 20 d. Akto dl Europos Parlamento naris rinkims, remiantis tiesiogine
                  visuotine rinkims teise, 6 straipsnio 2 dal/,

                       ~
                  atsi velgdamas          / Europos Bendrijs Teisingumo Teismo 1964 m. gegu~s 12 d. ir 1986 m. liepos 10 d. ( )              1

                  sprendimus,

                       ~
                  atsi velgdamas          /       ekijos Respublikos Konstitucijos 27 straipsn ,/
                       ~
                  atsi velgdamas          / Darbo tvarkos taisyklis 6 straipsnio 2 dal/ ir 7 straipsn/,

                       ~
                  atsi velgdamas          / Teiss reikals komiteto praneaim5 (A6-0291/2005),

            1.                    ~           a
                   nusprend ia at aukti Vladimír  }elezný imunitet5 su s5lyga, kad ataaukimas bus taikomas tik aiam
                   ~                                              ~
            baud iamajam procesui ir kad iki galutinio nuosprend io pri mimo    aiame procese Vladimír }elezný nebus
            sulaikytas, areatuotas ar jam nebus taikomos kitokios priemons, kurios galts jam neleisti atlikti savo

            pareigs, susijusis su jo, kaip Europos Parlamento nario, mandatu;

            2.     paveda Pirmininkui perduoti                a/ sprendim5 ir atsakingo komiteto praneaim5 atitinkamai             ekijos Res-

            publikos institucijai.

            1
            ( )   Byla 101/63,        Wagner priea Fohrmann ir Krier, 1964 m., Rink., p. 383 ir Byla 149/85, Wybot priea Faure ir kiti, 1986 m.,
                  Rink., p. 2391.


title: 2008/945/EB,Euratomas: 2008 m. gruodžio 8 d. Tarybos sprendimas, iš dalies keičiantis Tarybos darbo tvarkos taisykles

text:
16.12.2008

               LT

               Europos Sąjungos oficialusis leidinys

               L 337/92

      TARYBOS SPRENDIMAS

   2008 m. gruodžio 8 d.
   iš dalies keičiantis Tarybos darbo tvarkos taisykles
   (2008/945/EB, Euratomas)
   EUROPOS SĄJUNGOS TARYBA,
   atsižvelgdama į Europos bendrijos steigimo sutartį, ypač jos 207 straipsnio 3 dalies pirmą pastraipą,
   atsižvelgdama į Europos atominės energijos bendrijos steigimo sutartį, ypač jos 121 straipsnio 3 dalį,
   atsižvelgdama į Europos Sąjungos sutartį, ypač jos 28 straipsnio 1 dalį ir jos 41 straipsnio 1 dalį,
   atsižvelgdama į Tarybos darbo tvarkos taisyklių III priedo 2 straipsnio 2 dalį (1),
   kadangi:

               (1)

               Tarybos darbo tvarkos taisyklių (toliau – Darbo tvarkos taisyklės) 11 straipsnio 5 dalyje numatyta, kad kai Tarybai reikia spręsti kvalifikuota balsų dauguma, ir, jei to reikalauja Tarybos narys, turi būti patvirtinama, kad kvalifikuotą balsų daugumą sudarančios valstybės narės atstovauja ne mažiau kaip 62 % bendro Europos Sąjungos gyventojų skaičiaus, apskaičiuoto remiantis Darbo tvarkos taisyklių III priedo 1 straipsnyje pateiktais gyventojų skaičiais.

               (2)

               Darbo tvarkos taisyklių III priedo 2 straipsnio 2 dalyje dėl išsamių nuostatų dėl balsų paskirstymo Taryboje taikymo taisyklių numatyta, kad nuo kiekvienų metų sausio 1 d. Taryba, remdamasi praėjusių metų rugsėjo 30 d. Europos Bendrijų statistikos tarnybos turimais duomenimis, patikslina minėto priedo 1 straipsnyje nurodytus skaičius.

               (3)

               Todėl reikėtų patikslinti Darbo tvarkos taisykles 2009 m.,

         NUSPRENDĖ:
   1 straipsnis
   Darbo tvarkos taisyklių III priedo 1 straipsnis pakeičiamas taip:

      „1 straipsnis
      Įgyvendinant EB sutarties 205 straipsnio 4 dalį, Euratomo sutarties 118 straipsnio 4 dalį, ES sutarties 23 straipsnio 2 dalies trečią pastraipą ir 34 straipsnio 3 dalį, kiekvienos valstybės narės bendras gyventojų skaičius laikotarpiui nuo 2009 m. sausio 1 d. iki 2009 m. gruodžio 31 d. yra toks:

                  Valstybė narė

                  Gyventojų skaičius
                  (× 1 000)

                  Vokietija

                  82 217,8

                  Prancūzija

                  63 753,1

                  Jungtinė Karalystė

                  61 224,1

                  Italija

                  59 619,3

                  Ispanija

                  45 283,3

                  Lenkija

                  38 115,6

                  Rumunija

                  21 528,6

                  Nyderlandai

                  16 405,4

                  Graikija

                  11 213,8

                  Belgija

                  10 666,9

                  Portugalija

                  10 617,6

                  Čekija

                  10 381,1

                  Vengrija

                  10 045,4

                  Švedija

                  9 182,9

                  Austrija

                  8 331,9

                  Bulgarija

                  7 640,2

                  Danija

                  5 475,8

                  Slovakija

                  5 401,0

                  Suomija

                  5 300,5

                  Airija

                  4 401,3

                  Lietuva

                  3 366,4

                  Latvija

                  2 270,9

                  Slovėnija

                  2 025,9

                  Estija

                  1 340,9

                  Kipras

                  789,3

                  Liuksemburgas

                  483,8

                  Malta

                  410,3

                  Iš viso

                  497 493,1

                  Mažiausias skaičius (62 %)

                  308 445,7“.

   2 straipsnis
   Šis sprendimas įsigalioja 2009 m. sausio 1 d.
   3 straipsnis
   Šis sprendimas skelbiamas Europos Sąjungos oficialiajame leidinyje.

      Priimta Briuselyje, 2008 m. gruodžio 8 d.

            Tarybos vardu

            Pirmininkas

         B. KOUCHNER

      (1)  2006 m. rugsėjo 15 d. Tarybos sprendimas 2006/683/EB, Euratomas, patvirtinantis Tarybos darbo tvarkos taisykles (OL L 285, 2006 10 16, p. 47).